title: Korulehvähevonen

text: Naaras siirtää erityisen asettimen avulla koiraan mahapussiin noin 120 mätiä, jonka koiras hedelmöittää maidillaan. Koiras voi kantaa pussissaan muidenkin naaraiden munia. Hedelmöityksen jälkeen munien ympärille kasvaa kudosta, joka säätelee kehittyvien poikasten hengitystä eli kuljettaa muniin happea ja poistaa munista vapautuvaa hiilidioksidia. Kudoksen suolapitoisuus on sama kuin meriveden. Poikasten kehitys kestää vajaat kaksi viikkoa. Koiraat uivat kantoajan lopussa vesikasvillisuuden joukkoon ”synnyttämään”. Siellä ne työntävät jälkeläisensä ulos pussista voimakkaiden pyrstönliikkeiden avulla. Tässä vaiheessa poikaset jo muistuttavat ulkonäöltään täysikasvuisia yksilöitä.


title: Korulehvähevonen

text: Korulehvähevoset asuvat lauhkean rannikoiden vesillä, joissa on kivisiä riuttoja. Matalat rannikkopopulaatiot vaihtelevat veden suolapitoisuuden mukaan. Joillakin alueilla ne pysyvät syvemmässä vedessä jopa 25 metrin syvyydessä. Ne asuvat lähellä Etelä- ja Itä-Australian rannikoita.


title: Korulehvähevonen

text: Korulehvähevosilla ei ole hampaita tai vatsaa, ja koska niillä ei ole vatsaa, ne syövät lähes jatkuvasti ja laajalla alueella. Ne syövät pieniä katkarapuja ja muita pieniä äyriäisiä, planktonia ja toukkia. Ne käyttävät pitkää, ohutta, putkimaisen kuonaa luodakseen voimakkaan imun.


title: Browardin piirikunta

text: Browardin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 1 748 066 vuonna 2010 ja sen pinta-ala on 3 426,08 neliökilometriä. Piirikunnan suurin kaupunki Fort Lauderdale on myös sen hallintokeskus.


title: Browardin piirikunta

text: Piirikunnan asukkaista 37,4 prosenttia on valkoisia, 28,7 prosenttia latinalaisamerikkalaisia ja 27,6 prosenttia mustia. 40,8 prosenttia puhuu muita kieliä kuin englantia. 86,5 prosenttia asukkaista on Yhdysvaltain kansalaisia. Piirikunnan väestön keski-ikä on 40,3 vuotta.


title: Brittany Elmslie

text: Brittany Elmslie (s. 19. kesäkuuta 1994) on australialainen uimari. Hän on voittanut kaksi olympiakultaa 4 × 100 metrin vapaauintiviestissä ja lyhyen radan maailmanmestaruuden 100 metrin vapaauinnissa.


title: Brittany Elmslie

text: Elmslie saavutti ensimmäiset olympiamitalinsa Lontoossa 2012. Hän ui kolmannen osuuden 4 × 100 metrin vapaauintiviestissä, jossa Australia voitti kultaa. Hän sai lisäksi hopeaa 4 × 200 metrin vapaauintiviestissä ja 4 × 100 metrin sekauintiviestissä, joissa hän ui vain alkuerissä. Rio de Janeiron olympialaisissa 2016 hän oli toistamiseen voittamassa 4 × 100 metrin vapaauintiviestissä kultaa, tällä kertaa toisen osuuden uimarina. Hän ui lisäksi 4 × 100 metrin sekauintiviestin alkuerissä ja sai lajista hopeaa.


title: Brittany Elmslie

text: Pitkän radan MM-kilpailuissa Elmslie on saavuttanut kaksi viestihopeaa Barcelonassa 2013 ja yhden viestihopean Budapestissa 2017. Vuoden 2015 MM-kilpailut jäivät häneltä väiin, kun häneltä leikattiin rinnasta havaittu kasvain.


title: Brittany Elmslie

text: Lyhyen radan MM-kilpailuissa Elmslie voitti Windsorissa 2016 kultaa 100 metrin vapaauinnissa.


title: Brittany Elmslie

text: Vuonna 2014 Elmslie voitti kaksi viestikultaa Kansainyhteisön kisoissa ja yhden viestikullan Tyynenmeren-mestaruuskilpailuissa.


title: Brittany Elmslie

text: Elmslien veli David sekä sisarusten äiti ovat myös edustaneet Australiaa uinnissa.


title: Australian talous

text: Australia on länsimainen hyvinvointivaltio, joka sijoittuu kärkisijoille monissa kansainvälisissä vertailuissa. Australiassa on länsimainen sekatalous, jonka bruttokansantuote on korkea. Maan hallitus on painottanut 1980-luvulta lähtien korkean teknologian osaamista ja viennin merkitystä. Kansainvälinen kaupankäynti on korkealla tasolla ja Australia on kyennyt kasvattamaan sitä entisestään. Australian viennin selvästi suurin kohdemaa on Japani, toisena on Yhdysvallat. Australian tunnetuin luonnonvara on uraani, jota se tuottaa enemmän kuin mikään muu maa maailmassa. Australia kauppaa muun muassa viljaa, karjatuotteita ja kivihiiltä ulkomaille. Työttömyysaste on noin viisi prosenttia.


title: Australian talous

text: Viimeksi kansantalous ja bruttokansantuote olivat miinuksella vuonna 1991. Australia on harvinainen maa talouden suhteen, koska selvisi ilman globaalia taantumaa ja selvisi muun muassa it-kuplasta ja finanssikriisistä.


title: Australian talous

text: Aasia ja erityisesti Kiina on Australian tärkein vientimaa. Australian sijainti myös ihanteellinen Aasian kauppakumppaneille. Australian talous oli vuoteen 2017 mennessä ollut kasvu-uralla jo 27 vuotta. Pitkän ja vakaan kasvun syiksi esitetään usein Kiinaa. Australia on hyötynyt Kiinan kasvun mukana tulleesta kysynnästä, varsinkin raaka-aineiden osalta. Vuonna 2015 Kiina ja Australia allekirjoittivat vapaakauppasopimuksen koskien luonnonvaratuotteita kuten maataloustuotteet ja luonnonvarat. Kysyntä sai Australiassa aikaan kaivosbuumin, ja Kiinaan on viety muun muassa kuparia ja rautaa. Globaalissa mielessä Australia rahtasi tuotteitaan lähes 230 mrd USD edestä vuonna 2017.


title: Australian talous

text:
Australian tärkeimmät vientimaat:
Tuontimaiden kärjessä vuonna 2017 oli Kiina (osuus 21,9 %). Yhdysvallat oli toisena 10,3 prosentin osuudella ja Japani kolmantena 7,2 prosentin osuudella. Maanosittain tarkasteltuna Aasian maiden osuus on merkittävä. Aasian maiden tuonnin määrä on n. 60 % koko tuonnin arvosta. Euroopan maiden osuus on n. 20 %.


title: Inyon piirikunta

text: Inyon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 18 546 vuonna 2010 ja sen pinta-ala on 26 490 neliökilometriä. Piirikunnan hallintokeskus on Independence. Suurin kaupunki on Bishop.


title: Inyon piirikunta

text: Piirikunnan asukkaista 64 prosenttia on valkoisia, 21,1 prosenttia latinalaisamerikkalaisia ja 10,7 prosenttia intiaaneja. 14,2 prosenttia puhuu muita kieliä kuin englantia. 94,6 prosenttia asukkaista on Yhdysvaltain kansalaisia. Piirikunnan väestön keski-ikä on 45,4 vuotta.


title: Lisa Carruthers

text: Lisa Carruthers (o.s. Powell, s. 8. heinäkuuta 1970 Sydney, Australia) on australialainen maahockeypelaaja. Hän voitti olympiakultaa Atlantassa 1996 ja Sydneyssä 2000 sekä maailmanmestaruuden Dublinissa 1994 ja Utrechtissa 1998. Hän saavutti jo Sydneyn MM-kilpailuissa 1990 hopeaa ja pelasi myös Barcelonan olympialaisissa 1992, joissa Australia sijoittui viidenneksi.


title: Lisa Carruthers

text: Lisa Carruthersin sisko Katrina Powell on myös maahockeyn kaksinkertainen olympiavoittaja ja aviomies Stuart Carruthers saman lajin olympiapronssimitalisti.


title: San Diegon piirikunta

text: San Diegon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 3 095 313 vuonna 2010 ja sen pinta-ala on 11 720 neliökilometriä. Piirikunnan hallintokeskus San Diego on myös sen suurin kaupunki.


title: San Diegon piirikunta

text: Piirikunnan asukkaista 45,9 prosenttia on valkoisia, 33,5 prosenttia latinalaisamerikkalaisia ja 11,5 prosenttia aasialaisia. 38,8 prosenttia puhuu muita kieliä kuin englantia. 88,4 prosenttia asukkaista on Yhdysvaltain kansalaisia. Piirikunnan väestön keski-ikä on 35,7 vuotta.


title: Katrina Powell

text: Katrina Maree ”Triny” Powell (s. 8. huhtikuuta 1972 Canberra, Australia) on australialainen maahockeypelaaja. Hän voitti olympiakultaa Atlantassa 1996, jossa hän teki viimeisen maalin lukemiin 3–1 päättyneessä loppuottelussa Etelä-Koreaa vastaan, ja Sydneyssä 2000. Hän voitti maailmanmestaruuden Utrechtissa 1998. Olympialaisissa hän pelasi vielä Ateenassa 2004, kun Australia sijoittui viidenneksi.


title: Katrina Powell

text: Katrina Powell pelasi Australian maajoukkueessa 253 ottelua ja teki niissä 141 maalia. Hänet nimettiin Australian maahockeyn kunniagalleriaan (Hockey Australia Hall of Fame) vuonna 2016.


title: Katrina Powell

text: Katrina Powellin sisko Lisa Carruthers on myös maahockeyn kaksinkertainen olympiavoittaja.


title: Aron Baynes

text: Aron John Baynes (s. 9. joulukuuta 1986 Gisborne, Uusi-Seelanti) on australialainen koripalloilija, pelipaikaltaan sentteri. Baynes on pelannut urallaan NBA:ssa ja sen kehityssarjassa sekä Euroopassa. Hän voitti San Antonio Spursissa NBA:n mestaruuden vuonna 2014 ja Lietuvos Rytasissa Liettuan mestaruuden ja cup-mestaruuden vuonna 2010. Baynes on edustanut Australian maajoukkuetta kaksissa kesäolympialaisissa ja kerran MM-kilpailuissa.


title: Aron Baynes

text: Uudessa-Seelannissa syntynyt Baynes pelasi yliopistokoripalloa Washington Staten joukkueessa vuosina 2005–2009. Tämän jälkeen hän pelasi Euroopassa kaudet Liettuassa, Saksassa, Kreikassa ja Sloveniassa. Liettuassa hän voitti BC Lietuvos Rytasissa maan mestaruuden ja cup-mestaruuden vuonna 2010.


title: Aron Baynes

text: Tammikuussa 2013 Baynes siirtyi NBA:han tehtyään sopimuksen San Antonio Spursin kanssa. Heti Baynesin tulokaskaudella Spurs voitti NBA:n mestaruuden. Baynes edusti Spursia myös toisen kauden ja pelasi myös NBA:n kehityssarjaa Spursin farmijoukkueessa. Kaudet 2015–2017 Baynes edusti Detroit Pistonsia. Kesällä 2017 hän siirtyi Boston Celticsiin.


title: Aron Baynes

text: Baynes on edustanut Australian miesten maajoukkuetta muun muassa kesäolympialaisissa Rio de Janeirossa 2016, missä Australia oli neljäs, ja Lontoossa 2012 sekä Espanjan MM-kilpailuissa 2014.


title: Clover Maitland

text: Clover Maitland (s. 14. maaliskuuta 1972 Maryborough, Queensland, Australia) on australialainen maahockeypelaaja, pelipaikaltaan maalivahti. Hän voitti olympiakultaa Atlantassa 1996 ja Sydneyssä 2000 sekä maailmanmestaruuden Utrechtissa 1998.


title: Yves Apollinaire Pede

text: Yves Apollinaire Pede (s. 1959 Abomey) on beniniläinen voodoo-taiteilija. Hänet valtuutettiin jäljentämään reliefejä Abomeyn historialliselle museolle, ja niitä tehtyään hän teki hiekkamaalauksia tunnetuista henkilöistä, kuten Nelson Mandelasta.


title: Yves Apollinaire Pede

text: Pede suuntautui vähitellen tekstiilitaiteeseen ja innostui Haitin ja Kuuban vodoun-taiteilijoista. Hänet tunnetaan myös suurista betoniveistoksistaan ja reliefeistään. Häntä kiinnostaa erityisesti "Kulitosta". fonin kielinen sana tarkoittaa kirjaimellisesti "kuoleman polkua".


title: Yves Apollinaire Pede

text: Peden tuotanto juontuu niistä taiteen tyyleistä, joita harjoitettiin Dahomeyn kuningaskunnan viimeisinä suurina aikoina. Hänen teemojaan innoittavat sekä uskonnolliset traditiot että adja-, fon-, ja jorubakulttuurit. Voodoo on oleellinen voima hänen teostensa takana, ja taiteilijan omasta mielestä se saa aikaan sen, että hänen teoksensa ovat nykytaidetta. Hänen taiteensa sekoittaa onnistuneesti kulttuuriset elementit, ja symbolit luovat uuden kulttuurisen maailman visioita. Hänen taiteelliset teemansa ja mediansa (seinävaatteet) yhdistyvät selvästi, ja tällä tavoin hän luo myös kytköksiä taideteoksen merkityksen ja kulttuurisen merkityksen välille.


title: Yves Apollinaire Pede

text: Pede työskentelee Ouidahissa, joka on voodoo-taiteen keskus ja jossa järjestetään vuotuinen voodoo-festivaali. Hänen teoksiaan on ollut esillä Beninissä ja Euroopassa.


title: Alyson Annan

text: Alyson Regina Annan (s. 12. kesäkuuta 1973 Wentworthville, Uusi Etelä-Wales, Australia) on australialainen maahockeypelaaja ja -valmentaja. Hän voitti Australian maajoukkueen pelaajana olympiakultaa Atlantassa 1996 ja Sydneyssä 2000. Hän teki kaksi maalia Atlantan loppuottelussa Etelä-Koreaa vastaan ja yhden maalin Sydneyn loppuottelussa Argentiinaa vastaan. Molemmat ottelut päättyivät 3–1. Hän voitti maailmanmestaruuden Dublinissa 1994 ja Utrechtissa 1998. Hän pelasi myös Barcelonan olympialaisissa 1992, joissa Australia sijoittui viidenneksi.


title: Alyson Annan

text: Annan valittiin vuonna 2015 Alankomaiden naisten maajoukkueen päävalmentajaksi ja hänen johdollaan joukkue saavutti olympiahopeaa Rio de Janeirossa 2016.


title: Alyson Annan

text: Annan valittiin vuonna 2013 Australian urheilun kunniagalleriaan (Sport Australia Hall of Fame).


title: Del Norten piirikunta

text: Del Norten piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 28 610 vuonna 2010 ja sen pinta-ala on 3 200 neliökilometriä. Piirikunnan hallintokeskus Crescent City on myös sen suurin kaupunki.


title: Del Norten piirikunta

text: Piirikunnan asukkaista 63,1 prosenttia on valkoisia ja 19,3 prosenttia latinalaisamerikkalaisia. 11,9 prosenttia puhuu muita kieliä kuin englantia. 97,3 prosenttia asukkaista on Yhdysvaltain kansalaisia. Piirikunnan väestön keski-ikä on 38,1 vuotta.


title: Mullan alta

text: Mullan alta on suomalainen musiikkiohjelma, jossa 12 suomalaisartistia tekevät edesmenneiden runoilijoiden teoksista uusia musiikkikappaleita. Jaksoissa paneudutaan myös runoilijoiden elämänvaiheisiin. Ohjelmaa juontaa Tommi Manninen.


title: Siskiyoun piirikunta

text: Siskiyoun piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 44 900 vuonna 2010 ja sen pinta-ala on 16 440 neliökilometriä. Piirikunnan hallintokeskus Yreka on myös sen suurin kaupunki.


title: Siskiyoun piirikunta

text: Piirikunnan asukkaista 77,6 prosenttia on valkoisia ja 11,7 prosenttia latinalaisamerikkalaisia. 8,26 prosenttia puhuu muita kieliä kuin englantia. 97,4 prosenttia asukkaista on Yhdysvaltain kansalaisia. Piirikunnan väestön keski-ikä on 47,9 vuotta.


title: Miroslav Svoboda

text: Miroslav Svoboda (s. 7. maaliskuuta 1995 Vsetín, Tšekki) on tšekkiläinen jääkiekkomaalivahti, joka pelaa SM-liigajoukkue Tapparassa.


title: Miroslav Svoboda

text: Svoboda on HC Vsetínin kasvatti. Hän siirtyi 17-vuotiaana HC Třinecin junioreihin kaudeksi 2012–2013. Svoboda debytoi kaudella 2013–2014 miesten peleissä pelattuaan yhden ottelun verran lainalla Tšekin kolmanneksi korkeimmalla sarjatasolla 2. česká hokejová ligan HC Frýdek-Místekissä. Hän debytoi Třinecin miesten Extraliga-joukkueessa kaudella 2014–2015. Svoboda teki Extraliga-debyyttinsä runkosarjan viimeisellä kierroksella 1. maaliskuuta 2015 vieraissa HC Sparta Prahaa vastaan. Hän torjui Třinecin 6–5-tappioon päättyneessä ottelussa 18 kertaa. Svoboda pelasi kauden aikana myös kaksi minuuttia yhdessä playoff-ottelussa, mikä oikeutti hänet voittamaan kauden päätteeksi Extraliga-hopeaa. Svoboda myös puki yhteen Mestarien liigan otteluun. Hän pelasi kauden aikana miesten pelejä myös lainalla sarjatasoa alempana 1. česká hokejová ligassa AZ Havířovin ja HC Šumperkin joukkueissa, jossa Svoboda pelasi runkosarjassa yhteensä 15 ottelua. Hän pelasi Šumperkissa kauden loppuun ja sai siellä tililleen myös kaksi karsintasarjan ottelua.


title: Miroslav Svoboda

text: Edmonton varasi Svobodan seitsemännellä kierroksella 208. pelaajana . Kaudeksi 2015–2016 Třinec lainasi hänet 1. ligan AZ Havířoviin, mutta marraskuussa 2015 Svoboda vaihtoi kuitenkin jälleen Šumperkiin, jossa hän torjui 21 runkosarjaottelussa kaksi nollapeliä. Třinec lainasi Svobodan 1. ligaan myös kaudeksi 2016–2017, tällä kertaa HC Dukla Jihlavaan, kun hän jäi seuran Extraliga-joukkueen maalivahtihierarkiassa neljänneksi. Svoboda jakoi Jihlavan torjuntavastuun varsin tasaisesti Jakub Škarekin kanssa. Hän torjui 1. ligan runkosarjassa 25 pelaamassaan ottelussa peräti 20 voittoa ja neljä nollapeliä. Svobodalla oli koko sarjan paras torjuntaprosentti (94,4%). Pudotuspeleissä hän torjui seitsemässä ottelussa kaksi nollapeliä. Extraligan karsinnoissa Svoboda nousi Jihlavan selkeäksi ykkösmaalivahdiksi. Joukkueen kausi päättyi sarjanousuun Extraligaan.


title: Miroslav Svoboda

text: Kaudeksi 2017–2018 Svoboda siirtyi HC Plzeňin Extraliga-joukkueeseen. Hän nousi joukkueen selkeäksi ykkösmaalivahdiksi ja torjui liigan varsinaisella tulokaskaudellaan 47 runkosarjaottelussa 33 voittoa, mikä oli eniten koko Extraligassa. Svoboda torjui runkosarjassa viisi nollapeliä ja pudotuspeleissä kymmenessä ottelussa kaksi nollapeliä.


title: Miroslav Svoboda

text: Svoboda ei tehnyt kahden vuoden aikana tulokassopimusta hänet varanneen Edmonton Oilersin kanssa. Huhtikuussa 2018 hän teki vapaana agenttina kaksivuotisen tulokassopimuksen Nashville Predatorsin kanssa. Seura lähetti Svobodan harjoitusleirin päätteeksi ensin AHL-joukkue Milwaukee Admiralsiin, mutta sieltä hänet lähetettiin ennen kauden 2018–2019 alkua kuitenkin edelleen ECHL-joukkue Atlanta Gladiatorsin vahvuuteen. Svoboda nostettiin suoraan Predatorsin NHL-joukkueen vahvuuteen 20. lokakuuta 2018 pelattuun vierasotteluun Edmonton Oilersia vastaan, kun Pekka Rinne loukkaantui edellisessä ottelussa. Hän toimi kakkosmaalivahtina Juuse Sarokselle, mutta ennen seuraavaa ottelua Svoboda lähettiin kuitenkin Admiralsin AHL-joukkueeseen, josta Predators nosti kokoonpanoonsa Troy Grosenickin. Marraskuussa Admirals lähetti hänet jälleen Gladiatorsiin.


title: Miroslav Svoboda

text: Svoboda jäi syyskaudella 2018–2019 ilman peliaikaa sekä NHL:ssä että AHL:ssä. Hän pelasi Gladiatorsissa 12 ottelua, kunnes tammikuussa 2019 Predators asetti Svobodan siirtolistalle. Koska mikään toinen NHL-seura ei napannut häntä vuorokauden kuluessa, Predators purki Svobodan sopimuksen. Vain noin viisi päivää myöhemmin hän siirtyi loppukauden sopimuksella SM-liigajoukkue Tapparaan.


title: Miroslav Svoboda

text: Svoboda pelasi alle 20-vuotiaiden MM-kilpailuissa vuonna 2015. Hän jakoi varsin tasaisesti Tšekin torjuntavastuun Vítek Vaněčekin kanssa ja pelasi kaksi ottelua. Svoboda valittiin Slovakiaa vastaan pelatun puolivälieräottelun päätteeksi joukkueensa ottelun parhaaksi pelaajaksi. Yhteensä hän on pelannut 18 nuorten ja kolme poikien maaottelua.


title: Miroslav Svoboda

text: Tšekin A-maajoukkueessa Svoboda on pelannut yhden ottelun. Hän teki A-maajoukkuedebyyttinsä 24. elokuuta 2017 Žilinassa pelatussa harjoitusottelussa Slovakiaa vastaan. Svoboda torjui Tšekille 1–2-voiton.


title: Komiat (yhtye)

text: Komiat on suomalainen tanssiorkesteri, joka on perustettu vuonna 2016. Yhtye voitti Tanssiorkestereiden SM-kilpailun (SMORK) heinäkuussa 2018 Seinäjoen Tangomarkkinoilla. Yhtyeen soittajat ovat kotoisin Pohjanmaan lakeuksilta ja Pyhäjärviseudulta, Varsinais-Suomesta. Komiat julkaisi ensimmäisen singlensä "Josef, Josef" lokakuussa 2018.


title: Komiat (yhtye)

text: Virallinen Facebook-sivu


title: Komiat (yhtye)

text: Ohjelmatoimisto Gramofonin artistisivu


title: Karkottaminen

text: Karkottaminen on Suomen ulkomaalaislain (301/2004) mukainen toimenpide, jolla maassa oleskeleva ulkomaalainen poistetaan maasta. Se eroaa käännyttämisestä, joka on toimenpide, jolla maahan pyrkivän jääminen Suomeen kielletään ja estetään.


title: Karkottaminen

text:
Maasta voidaan karkottaa oleskeluluvalla oleskellut ulkomaalainen
1) joka oleskelee Suomessa ilman vaadittavaa oleskelulupaa eli aiempi oleskelulupa on päättynyt;
2) jonka on todettu syyllistyneen rikokseen, josta on säädetty enimmäisrangaistuksena vähintään yksi vuosi vankeutta tai jonka on todettu syyllistyneen toistuvasti rikoksiin, taikka joka on jätetty syyntakeettomana rangaistukseen tuomitsematta;
3) joka on käyttäytymisellään osoittanut olevansa vaaraksi muiden turvallisuudelle; taikka
4) joka on ryhtynyt taikka jonka voidaan aikaisemman toimintansa perusteella tai muutoin perustellusta syystä epäillä ryhtyvän Suomessa kansallista turvallisuutta vaarantavaan toimintaan.


title: Karkottaminen

text: Pakolaisen saa karkottaa 2–4 kohdassa tarkoitetussa tapauksessa. Pakolaista ei saa karkottaa kotimaahansa tai pysyvään asuinmaahansa, johon nähden hän on edelleen kansainvälisen suojelun tarpeessa. Pakolaisen saa karkottaa vain valtioon, joka suostuu ottamaan hänet vastaan.


title: Karkottaminen

text: Ulkomaalainen, jolle on Suomessa myönnetty pitkään oleskelleen kolmannen maan kansalaisen EU-oleskelulupa, voidaan karkottaa maasta vain, jos hän muodostaa yleiselle järjestykselle tai yleiselle turvallisuudelle välittömän ja riittävän vakavan uhan. Jos karkotettavalla on pakolaisasema tai toissijainen suojeluasema pitkään oleskelleen kolmannen maan kansalaisen EU-oleskeluluvassa olevan merkinnän ja merkinnässä mainitulta jäsenvaltiolta pyydetyn vahvistuksen mukaisesti, hänet on karkotettava kyseiseen jäsenvaltioon.


title: Karkottaminen

text: EU:n kansalainen tai kansalaisen perheenjäsen, joka on saanut pysyvän oleskeluoikeuden, voidaan karkottaa maasta ainoastaan yleiseen järjestykseen tai yleiseen turvallisuuteen liittyvistä vakavista syistä. EU:n kansalainen, joka on laillisesti oleskellut maassa edelliset kymmenen vuotta, voidaan karkottaa maasta ainoastaan yleiseen turvallisuuteen liittyvistä pakottavista syistä.


title: Karkottaminen

text: Ulkomaalaiselle voidaan maasta karkottamista koskevassa päätöksessä määrätä maahantulokielto.


title: Karkottaminen

text: Karkottamisesta päättää maahanmuuttovirasto poliisilaitoksen tai rajatarkastusviranomaisen esityksestä taikka omasta aloitteestaan. Päätöksestä voi valittaa hallinto-oikeuteen.


title: Miri Regev

text: Miri Regev (s. 26. toukokuuta 1965) on Israelin kulttuuriministeri. Hän on entinen prikaatikenraali ja työskennellyt Israelin armeijassa viestintäjohtajana.


title: Miri Regev

text: Regev on ottanut voimakkaasti kantaa taideteoksiin, joiden hän katsoo loukkaavan kansallisia symboleja tai esittävät maata arvostelevia boikottipyrkimyksiä. Vuonna 2015 hän esitti, että sellaisilta kulttuurilaitoksilta poistetaan valtion tuki. Vuonna 2018 hän vaati poistettavaksi Haifan taidemuseon Sacred Goods -näyttelystä Jani Leinosen teoksen "McJesus", joka hyödyntää McDonald'sin symboleja. Myös Leinonen halua sen poistettavaksi, mutta siksi että hän boikotoi Israelia.


title: Verkkoranta

text: Verkkoranta (, myös "Verkstrand") on kylä Salon kaupungin Särkisalossa. Kylä sijaitsee Särkisalon mantereen puoleisessa osassa meren rannalla.


title: Verkkoranta

text: Verkkorannan vanha kylätontti sijaitsee yhä alkuperäisellä paikallaan. Kylän kantatilat ovat Verkstrand ja Uusitalo. Särkisalontie halkaisee kyläalueen kahtia. Kapea salmi Varknansuntti erottaa Verkkorannan Kaukassalon saaresta, jonne on pengertie. Kyläalueen länsilaidalla sijaitsee mäki Verkkokankare.


title: Puuilo-cup

text: Puuilo-cup on Suomen Ampumahiihtoliiton vuodesta 2018 alkaen järjestämä ampumahiihdon kansallinen kilpailusarja. Puuilo-cup on nimetty ampumahiihtoliiton sponsorin Puuilon mukaan, mutta se on yleisen sarjan ainoa kansallisen tason cup-kilpailu Suomessa, joten se vastaa hiihtoliiton järjestämää Maastohiihdon Suomen Cupia. Yleisen sarjan lisäksi Puuilo-cupissa järjestetään sarjat alle 19-vuotiaille ja alle 22-vuotiaille. Kaikissa sarjoissa on seitsemän osakilpailua ja sama pisteytysjärjestelmä. Joihinkin osakilpailuihin, kuten Kontiolahden kansainvälisiin GP-kilpailuihin, saa osallistua myös ulkomaalaisia osanottajia, mutta Puuilo-cupin pisteitä jaetaan ainoastaan suomalaisen kilpailulisenssin omaaville. Viestikilpailuita ei Puuilo-cupissa käydä.


title: Puuilo-cup

text: Nuorille on järjestetty vuodesta 2009 alkaen Lapua Junior Cup -niminen vastaava kilpailusarja.


title: Puuilo-cup

text: Puuilo-cupissa jaetaan pisteitä kahdeksalle parhaalle, siten että kilpailun voittaja saa 12, toiseksi sijoittunut yhdeksän, kolmanneksi sijoittunut seitsemän ja neljänneksi sijoittunut viisi pistettä. Tämän jälkeen jaetut pisteet vähenevät yhdellä ja kahdeksanneksi sijoittunut saa yhden pisteen. Kauden lopussa jokaiselta kilpailijalta vähennetään kaksi heikointa tulosta pois. Jos tämän jälkeen kilpailijoilla on sama pistemäärä, ratkaistaan tasatilanne vertailemalla yksittäisiä sijoituksia. Jos sijoitukset ovat identtiset, tasatilanne ratkeaa sillä, kumpi kilpailijoista on onnistunut useammin ampumaan nolla-ammunnan, eli sakottoman kilpailun. Tuloksen ollessa edelleen tasan sijoitus arvotaan.


title: Puuilo-cup

text: Pisteitä jaetaan viidestä osakilpailusta sekä SM-kilpailujen kahdesta henkilökohtaisesta kilpailusta. alle 19- ja alle 22-vuotiaiden sarjoissa pisteitä saa nuorten SM-lähdöistä.


title: Puuilo-cup

text: Kokonaiskilpailun kolme parasta palkitaan kauden päätteeksi Puuilon lahjakortein. Yleisessä sarjassa palkintosummat ovat 1000, 750 ja 500 euroa. Nuorten sarjoissa sen sijaan palkintojen arvot ovat 600, 400 ja 200 euroa.


title: Cunedda fab Edern

text: Cunedda fab Edern (myös Cunedag tai Wledig) on varhaisissa walesilaisissa lähteissä mainittu 400-luvulla brittiläinen heimopäällikkö, joka on liitetty Walesin kuningaskuntien perustamiseen. Tarinan historiallisuudesta ei ole kuitenkaan täyttä varmuutta.


title: Cunedda fab Edern

text: Cunedda mainitaan useissa eri varhaisissa walesilaisissa historiallisissa lähteissä, kuten "Historia Brittonum". Tarinan mukaan Cunedda oli brittiläinen heimopäällikkö Britannian pohjoisosista, joka muutti nykyisen Walesin alueelle 400-luvulla. Tuolloin Walesin Gwynedd, Dyfed, Cydweli ja Gŵyr olivat irlannista saapuneiden valloittajien käsissä, jotka Cunedda kukisti ja karkotti. Hänen poikansa asettuivat isänsä mukana alueelle ja ja eri alueet Pohjois- ja Länsi-Walesissa saivat nimensä heidän mukaansa.


title: Cunedda fab Edern

text: Cuneddan tarinan historiallisuudesta ei ole yksimielisyyttä. Jotkut tutkijat ovat pitäneet tarinaa pikemminkin legendana, kuin historiana. Toiset tutkijat ovat pitäeet todennäköisenä, että tarinan henkilö pohjautuu oikeasti eläneeseen brittiläiseen heimopäällikköön roomalaisajan jälkeisellä jaksolla. Joka tapauksessa monet sittemmät walesilaiset kuningassuvut väittivät polveutuvansa Cuneddasta, heidän joukossaan esimerkiksi Gwyneddin kuninkaat. Joskus tarinaa on pidettykkin Gwyneddin hallitsijoiden propagandana. Cuneddan jälkeläisiin liitettiin myös walesilaisia pyhimyksiä.


title: Eliot Vassamillet

text: Eliot Vassamillet (s. 29. joulukuuta 2000 Mons, Belgia), tunnettu myös taitelijanimellään Eliot, on belgialainen laulaja. Hän edustaa Belgiaa vuoden 2019 Eurovision laulukilpailussa Tel Avivissa. Hänet valitsi Belgian ranskankielinen televisioyhtiö. Eliotin kappaleen kirjoittaa Pierre Dumoulin. Dumoulin kirjoitti myös Blanchen "City Lights" kappaleen, joka saavutti neljännen sijan vuoden 2017 Euroviisuissa.


title: Eliot Vassamillet

text: Vassamillet nousi ensimmäistä kertaa kuuluisuuteen kilpailessaan vuonna 2018 Belgian "The Voice Belgique" -kilpailun seitsemännellä tuotantokaudella. Kilpailussa häntä valmensi Slimane Nebchi.


title: Renita Garard

text: Renita Maree Garard (o.s. Farrell, s. 30. toukokuuta 1972 Townsville, Queensland, Australia) on australialainen maahockeypelaaja. Hän voitti olympiakultaa Atlantassa 1996 ja Sydneyssä 2000 sekä maailmanmestaruuden Dublinissa 1994 ja Utrechtissa 1998.


title: Renita Garard

text: Renita Garardin aviomies on Atlantassa 1996 maahockeyssa pronssia saavuttaneen Brendan Garardin isä.


title: Aston Webb

text: Aston Webb (22. toukokuuta 1849 – 1930) oli brittiläinen arkkitehti. Hän työskenteli noin vuodet 1875–1915 Ingress Bellin kanssa ja myöhemmin oman poikansa Mauricen kanssa.


title: Aston Webb

text: Aston Webb syntyi Claphamissa Surreyssä. Hänen isänsä oli menestyksekäs taidemaalari Edward Webb. Hänen molemmat vanhempansa kuolivat hänen ollessaan lapsi, äiti vuonna 1850 ja isä vuonna 1854. Vuonna 1867 hän aloitti arkkitehdin uransa Robert Richardson Banksin ja Charles Barry nuoremman alaisuudessa. Tämän jälkeen hän vietti vuoden matkustellen Euroopassa ja Vähässä-Aasiassa. Hän perusti oman arkkitehtiliikkeensä vuonna 1874.


title: Aston Webb

text: Joitakin Webbin suunnittelemia rakennuksia ja rakennelmia ovat muun muassa Victoria and Albert Museumin Cromwell Roadin puoleinen julkisivu (1891), Victoria Memorialin ympärys (1911) sekä Buckinghamin palatsin julkisivu (1912–13).


title: Aston Webb

text: Webb valittiin vuonna 1899 Royal Academy of Artsin jäseneksi, ja hän toimi sen puheenjohtajana vuodet 1919–1924.


title: Kate Starre

text: Kathryn "Kate" Starre (s. 18. syyskuuta 1971 Perth, Australia) on australialainen maahockeypelaaja, pelipaikaltaan keskikenttäpelaaja. Hän voitti olympiakultaa Atlantassa 1996 ja Sydneyssä 2000 sekä maailmanmestaruuden Dublinissa 1994 ja Utrechtissa 1998. Hän pelasi myös Barcelonan olympialaisissa 1992, joissa Australia sijoittui viidenneksi.


title: Kate Starre

text: Pelaajauransa jälkeen Starre on toiminut valmentajana.


title: Fimlab

text: Fimlab Laboratoriot Oy tuottaa laboratoriopalveluita sekä laboratorioalan koulutusta ja tutkimusta Pirkanmaan, Keski-Suomen ja Kanta-Hämeen sairaanhoitopiirien sekä Päijät-Hämeen hyvinvointikuntayhtymän alueella ja lähinnä julkisen terveydenhuollon tarpeisiin. Fimlab on julkisten terveydenhuolto-organisaatioiden kokonaan omistama. Fimlabin omistavat Pirkanmaan, Keski-Suomen, Kanta-Hämeen sairaanhoitopiirin kuntayhtymät ja Päijät-Hämeen hyvinvointikuntayhtymä.


title: Fimlab

text: Fimlabilla on yli 100 toimipistettä Pirkanmaalla, Keski-Suomessa, Kanta-Hämeessä ja Päijät-Hämeessä. Fimlabilla työskentelee noin 1 000 henkilöä.


title: Jenny Morris

text: Jennifer Lynn "Jenny" Morris (s. 20. syyskuuta 1972 Maryborough, Queensland, Australia) on australialainen maahockeypelaaja, pelipaikaltaan puolustaja. Hän voitti olympiakultaa Atlantassa 1996 ja Sydneyssä 2000. Jälkimmäisissä kisoissa hän teki joukkueensa kolmannen maalin lukemiin 3–1 päättyneessä loppuottelussa Argentiinaa vastaan. Hän voitti maailmanmestaruuden Dublinissa 1994.


title: Puuilo-cup 2018–2019

text: Puuilo-cupin kausi 2018–2019 on ampumahiihdon kansallisen kilpailusarjan ensimmäinen kausi. Se alkoi Kontiolahdelta 17. marraskuuta 2018 ja tulee päättymään Hämeenlinnassa 31. maaliskuuta 2019. Myös Mikkelissä käytävät nuorten ja Hämeenlinnassa käytävät yleisen sarjan SM-kilpailut lasketaan cup-pisteytykseen.


title: Puuilo-cup 2018–2019

text: Kauden ohjelmaan kuuluu viisi henkilökohtaista kilpailua, sekä kaksi SM-lähtöä. Kontiolahden kilpailut olivat kansainväliset GP-kilpailut, joissa kilpaili myös ulkomaalaisia osanottajia, mutta pisteitä jaettiin ainoastaan suomalaisen lisenssin omaaville.


title: Puuilo-cup 2018–2019

text: Puuilo-cupin kilpailut pisteytetään oheisen taulukoin mukaisesti.


title: Puuilo-cup 2018–2019

text:
"Tilanne 3/7 kilpailun jälkeen"
"Tilanne 3/7 kilpailun jälkeen"


title: Ballina

text: Ballina on kaupunki Australiassa, Uuden Etelä-Walesin osavaltiossa. Kaupungissa oli 16 502 asukasta vuoden 2016 väestönlaskennassa, ja se sijaitsee noin 800 kilometriä Sydneystä koilliseen. Turismi on tärkeä kapungille, jonka lähistöllä sijaitsee hiekkarantoja ja kansallispuistoja. Myös kalastus on tärkeä elinkeino. Kaupungin asukkaista noin 32 prosenttia on yli 65-vuotiaita.


title: Batemans Bay

text: Batemans Bay on kaupunki Australiassa, Uuden Etelä-Walesin osavaltiossa. Kaupungissa oli 11 294 asukasta vuoden 2016 väestönlaskennassa, ja se sijaitsee noin 220 kilometriä Sydneystä lounaaseen. Kaupungissa tuotetaan esimerkiksi puutavaraa, juustoa ja rapuja. Kaupungin asukkaista noin 33 prosenttia on yli 65-vuotiaita.


title: Ihana (lehti)

text:
Ihana askartelulehti on suomalainen askartelulehti. Ihana-lehteä julkaisee Inspia Oy. Se ilmestyi ensimmäisen kerran jouluna 2007.
Lehden päätoimittaja ja kustantaja on alusta asti ollut Kaarinan Korventaka. Korventakan perustama kustannusyhtiö, Inspia Oy, juhli 10-vuotista taivaltaan 2017. Vuoden 2018 loppuun asti Ihanaa julkaistiin neljästi vuodessa. Vuodesta 2019 alkaen kuudesti. Inspia Oy osti Taika-lehden julkaisuoikeudet Storia Kustannus Oy:ltä syksyllä 2018. Vuoden 2019 alusta lehdet yhdistyivät yhdeksi julkaisuksi jatkaen Ihana-nimellä.


title: Ihana (lehti)

text: Ihana-lehti on erikoistunut askarteluun ja ohjeissa on huomioitu materiaalien helppo saatavuus. Sisällössä käytetään paljon kotimaasta löytyviä materiaaleja ja kierrätystavaraa. Sen lisäksi Ihana etsii hetken askartelutrendejä. Ihana-lehdellä on toimitustilat Hämeenlinnassa.


title: Ihana (lehti)

text: Korventakan mukaan lehden nimi syntyi sanasta, jonka ystävä huokaa nähdessään jonkun kauniin esineen ensimmäistä kertaa.


title: Bathurst (Australia)

text: Bathurst on kaupunki Australiassa, Uuden Etelä-Walesin osavaltiossa. Kaupungissa oli 33 581 asukasta vuoden 2016 väestönlaskennassa, ja se sijaitsee noin 200 kilometriä Sydneystä luoteeseen. Kaupunki perustettiin vuonna 1815. Aluksi sen väestönkasvu oli hidasta, mutta kaupunki alkoi kasvamaan 1850-luvulla, kun sen lähistöltä löytyi kultaa. Kaupungin asukkaiden ikien mediaani oli 35 vuonna 2016. Kaupungin Mount Panorama Circuit –moottoriradalla ajetaan vakio- ja kilpa-autojen kestävyyskisoja, muun muassa Bathurstin 12 tunnin ajoja ja Bathurst 1000.


title: Cessnock

text: Cessnock on kaupunki Australiassa, Uuden Etelä-Walesin osavaltiossa. Kaupungissa oli 21 723 asukasta vuoden 2016 väestönlaskennassa, ja se sijaitsee kilometriä Sydneystä pohjoiseen. Työtätekevistä asukkaista lähes kymmenen prosenttia työskentelee hiilikaivoksessa.


title: Cessnock

text: Vuoden lämpimintä aikaa on tammikuu, jolloin keskimääräinen ylin lämpötila on 30 °C. Viileintä on heinä- ja elokuuussa, jolloin keskimääräinen alin jää viiden asteen alapuolelle.


title: Julie Towers

text: Julie Gail Towers (s. 12. lokakuuta 1976 Taree, Uusi Etelä-Wales, Australia) on australialainen maahockeypelaaja, pelipaikaltaan hyökkääjä. Hän voitti olympiakultaa Sydneyssä 2000 ja maailmanmestaruuden Utrechtissa 1998. Hän pelasi myös Ateenan olympialaisissa 2004, joissa Australia sijoittui viidenneksi.


title: Coffs Harbour

text: Coffs Harbour on kaupunki Australiassa, Uuden Etelä-Walesin osavaltiossa. Kaupungissa oli 48 221 asukasta vuoden 2016 väestönlaskennassa, ja se sijaitsee Sydneystä koilliseen. Kaupunki perustettiin vuonna 1847. Sen asukkaista noin 22 prosenttia oli yli 65-vuotiaita vuonna 2016.


title: Coffs Harbour

text: Vuoden lämpimintä aikaa on tammikuu, jolloin keskimääräinen ylin lämpötila on yli 27 °C. Viileintä on heinä- ja elokuuussa, jolloin keskimääräinen alin jää kahdeksan asteen vaiheille. Eniten sataa maaliskuussa, keskimäärin 227 mm.


title: Cassina

text: Cassina S.p.A. on italialainen luksushuonekalujen valmistaja, joka tunnetaan moderneista design-kalusteistaan. Niiden suunnittelijoina ovat olleet muun muassa Achille Castiglioni, Vico Magistretti, Gaetano Pesce ja Philippe Starck. Cassina valmistaa yksinoikeudella Le Corbusier’n suunnittelemia huonekaluja ja tekee tilaussisustuksia muun muassa risteilyaluksiin. Vuodesta 2005 Cassinan on omistanut italialainen Poltrona Frau Group.


title: Cassina

text: Yrityksen perustivat vuonna 1927 veljekset Cesare ja Umberto Cassina Pohjois-Italian Medaan. He valmistivat erityylisiä tilauskalusteita vauraiden asiakkaiden maun mukaan, kunnes toisen maailmansodan jälkeen kiinnostuivat arkkitehtien Franco Albini ja Gio Ponti innoittamina modernien huonekalujen valmistamisesta. Yksi ensimmäisistä menestystuotteista oli Pontin suunnittelema kevyt pikkutuoli "Superleggera". 1960-luvun keskivaiheilla he ottivat tuotantoon 1900-luvun alun mestareiden Le Corbusier’n, tämän serkun Pierre Jeanneret’n ja Charlotte Perriandin suunnittelemia kalusteita. Tämä I Maestri -kokoelma laajeni pian Gerrit Rietveldin, Frank Lloyd Wrightin ja Charles Rennie Mackintoshin huonekaluihin.


title: Dubbo

text: Dubbo on kaupunki Australiassa, Uuden Etelä-Walesin osavaltiossa. Kaupungissa oli 34 335 asukasta vuoden 2016 väestönlaskennassa, ja se sijaitsee 410 kilometriä Sydneystä luoteeseen. Ensimmäiset asukkaat saapuivat alueelle vuonna 1824, ja kylä perustettiin 1849. Siitä tuli kaupunki vuonna 1966. Sen asukkaista noin 16 prosenttia on syntynyt Australian ulkopuolella.


title: Dubbo

text: Dubboon pääsee Sydneystä lentämällä tunnin ajan tai ajamalla autolla 5-6 tuntia. Kaupunkien välillä on myös juna- ja linja-autoyhteys.


title: Dubbo

text: Vuoden lämpimintä aikaa on tammikuu, jolloin keskimääräinen ylin lämpötila on 33 °C. Viileintä on heinä- ja elokuuussa, jolloin keskimääräinen alin jää kolmen asteen vaiheille.


title: Dubbo

text: Dubbossa toimii eläintarha nimeltä Taronga Western Plains Zoo.


title: Goulburn

text: Goulburn on kaupunki Australiassa, Uuden Etelä-Walesin osavaltiossa. Kaupungissa oli 22 416 asukasta vuoden 2016 väestönlaskennassa, ja se sijaitsee Sydneystä lounaaseen. Goulburnin kylä perustettiin vuonna 1833, ja siitä tuli kaupunki vuonna 1864. Sen asukkaista noin 16 prosenttia on syntynyt Australian ulkopuolella.


title: Grafton (Australia)

text: Grafton on kaupunki Australiassa, Uuden Etelä-Walesin osavaltiossa. Kaupungissa oli 16 790 asukasta vuoden 2016 väestönlaskennassa, ja se sijaitsee Sydneystä koilliseen. Sen asukkaista noin 19 prosenttia on alle 14-vuotiaita, ja noin 23 prosenttia on yli 65-vuotiaita.


title: Land of the Free (The Killersin kappale)

text: Land of the Free on yhdysvaltalaisen rockyhtye The Killersin kappale, joka julkaistiin singlenä 14. tammikuuta 2019. Kappale on yhtyeen laulaja Brandon Flowersin ja yhdysvaltalaisen gospel-laulaja Mahalia Jacksonin kirjoittama. Kappaleen sanoitukset kritisoivat yhdysvaltain poliittista tilannetta ja presidentti Donald Trumpin hallituksen toimintaa.


text: Kappaleen musiikkivideo julkaistiin videopalvelu YouTubessa ja sen ohjannut elokuvistaan tunnettu Spike Lee. Videolla kuvataan Meksikon ja Yhdysvaltain rajalla liikkuvia laittomia maahanmuuttajia.


title: Griffith (Uusi Etelä-Wales)

text: Griffith on kaupunki Australiassa, Uuden Etelä-Walesin osavaltiossa. Kaupungissa oli 18 878 asukasta vuoden 2016 väestönlaskennassa, ja se sijaitsee Sydneystä länteen. Sen asukkaista noin 21 prosenttia on alle 14-vuotiaita, ja noin 17 prosenttia on yli 65-vuotiaita.


title: Kempsey

text: Kempsey on kaupunki Australiassa, Uuden Etelä-Walesin osavaltiossa. Kaupungissa oli 10 649 asukasta vuoden 2016 väestönlaskennassa, ja se sijaitsee Newcastlesta 230 kilometriä koilliseen. Kempsey perustettiin vuonna 1836, ja siellä tuotetaan esimerkiksi maitotuotteita ja huonekaluja. Sen asukkaista noin 20 prosenttia on alle 14-vuotiaita, ja noin 21 prosenttia on yli 65-vuotiaita.


title: Kiama

text: Kiama on kaupunki Australiassa, Uuden Etelä-Walesin osavaltiossa. Kaupungissa oli 13 455 asukasta vuoden 2016 väestönlaskennassa, ja se sijaitsee Sydneystä 88 kilometriä etelään. Se julistautui kaupungiksi vuonna 1839. Kaupungin asukkaista noin 17 prosenttia on alle 14-vuotiaita, ja noin 23 prosenttia on yli 65-vuotiaita.


title: Fresnon piirikunta

text: Fresnon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 930 450 vuonna 2010 ja sen pinta-ala on 15 570 neliökilometriä. Piirikunnan hallintokeskus Fresno on myös sen suurin kaupunki.


title: Fresnon piirikunta

text: Piirikunnan asukkaista 52,8 prosenttia on latinalaisamerikkalaisia, 29,9 prosenttia valkoisia ja 10,3 prosenttia aasialaisia. 45,3 prosenttia puhuu muita kieliä kuin englantia. 97,3 prosenttia asukkaista on Yhdysvaltain kansalaisia. Piirikunnan väestön keski-ikä on 86,8 vuotta.


title: Kurri Kurri

text: Kurri Kurri on kaupunki Australiassa Uuden Etelä-Walesin osavaltiossa. Kaupungissa oli 16 790 asukasta vuoden 2016 väestönlaskennassa, ja se sijaitsee Sydneystä 170 kilometriä pohjoiseen. Se perustettiin vuonna 1902. Alumiinisuojien valmistus ja hiilikaivos ovat tärkeitä työllistäjiä. Kaupungin asukkaista noin 21 prosenttia on alle 14-vuotiaita, ja noin 16 prosenttia on yli 65-vuotiaita.


title: Aasiansatulahaikara

text: Aasiansatulahaikara ("Ephippiorhynchus asiaticus") on ainoa haikaralaji, joka esiintyy Australiassa. Pohjois-Australiassa lajia kutsutaan perinteisesti "Jabiruksi", mutta tämä ei ole alkuperäiskansan nimi, kuten usein oletetaan, vaan se on brasilialainen nimi, joka viittaa täysin eri lajeihin, jotka esiintyvät Etelä- ja Keski-Amerikassa.


title: Aasiansatulahaikara

text: Aasiansatulahaikara on ainoa haikara, joka elää Australiassa. Sillä on mustavalkoinen keho, kiiltävä tummanvihreä ja violetti kaula ja musta takamus. Se on helposti tunnistettavissa kaikista muista australialaisista linnuista. Jalat ovat pitkät ja punaiset. Naaraspuolisen linnun erottaa sen keltaisen silmän avulla. Se voi kasvaa 129–150 senttimetrin pituiseksi sen siipiväli on 230 senttimetriä ja sen paino neljä kiloa.


title: Aasiansatulahaikara

text: Aasiansatulahaikara parittelevat maaliskuusta lokakuuhun. Ne rakentavat huomattavan suuria, 1,8 metrin leveitä, oksista tehtyjä pesiä. Yleensä ne rakentavat pesänsä lähelle vettä. Ne saavat yleensä 2–4 valkoista munaa. Molemmat vanhemmat huolehtivat munia ja poikasia. Ne ovat yleensä eristyksistä muista.


title: Aasiansatulahaikara

text: Aasiansatulahaikaroita elää Australian pohjois- ja itärannikolta, joskus Sydneyn eteläpuolella, mutta tämä ei ole yleistä. Ne asuvat makean veden soilla ja kosteikkoilla.


title: Aasiansatulahaikara

text: Kukin lintu metsästää itsenäisesti kahlaten matalassa vedessä ja tunnustellen suurella voimakkaalla nokallaan. Ne syövät yleensä kaloja, pieniä äyriäisiä, matelijoita ja jopa raatoja.


title: Etnogaala

text: Etnogaala on kansanmusiikin ja -tanssin vuotuinen gaala, jossa palkitaan alan taiteilijoita. Sen järjestää Kansanmusiikin ja Kansantanssin Edistämiskeskus.


title: Etnogaala

text: Etnogaala on järjestetty ensi kerran loppuvuodesta 2017, ja toisen kerran tammikuussa. Gaala on molempina vuosina järjestetty Tavastia-klubilla. Vuoden 2019 gaala oli katseltavissa ja kuunneltavissa suorana Yle Areenassa, ja editoitu taltionti tulee myöhemmin nähtäväksi televisiossa.


title: Matti Edvard Alanko

text: Matti Edvard Alanko, vuoteen 1906 Helander (17. kesäkuuta 1889 Hämeenlinna – 16. tammikuuta 1963 Hämeenlinna) oli lehtiyhtiön toimitusjohtaja ja kunnallisneuvos, joka toimi vuosikymmeniä Hämeenlinnan kunnalliselämässä, mutta myös Hämeenlinnan vt. kaupunginjohtajana.


title: Matti Edvard Alanko

text: Alangon vanhemmat olivat räätäli Eemil Helander ja Aliina Sofia Malin ja puoliso vuodesta 1912 Sofia Autere. Alanko kävi kansa- ja ammattikoulun. Latojan koulutuksen saanut Alanko työskenteli kirjapainoalalla Helsingissä ja Hämeenlinnassa ja tuli 1909 töihin uuteen "Hämeen Kansan" kirjapainoon. Sen tekninen johtaja hän oli 1921–1933 ja koko lehtitalon toimitusjohtaja vuodesta 1933 vuoden 1959 alkuun, jolloin hän jäi eläkkeelle. Alanko oli myös "Työväen Toverin" ja "Kullervon" toimittaja 1924 ja 1940. Puoluekannaltaan sosiaalidemokraatti Alanko oli Hämeenlinnan kaupunginvaltuuston jäsen vuodesta 1921 vuoteen 1958, jolloin hän siirtyi hoitamaan väliaikaisesti kaupunginjohtajan tehtäviä. Alanko toimi sekä valtuuston varapuheenjohtajana että puheenjohtajana. Kaupunginhallituksen jäsen hän oli 1934–1944. Alangolle myönnettiin kunnallisneuvoksen arvo vuonna 1949.


title: Matti Edvard Alanko

text: Raittiusmiehenä tunnettu Alanko sai nimikkokadun Hämeenlinnan Kaurialaan vuonna 1979.


title: Ruskopuukäärme

text: Ruskopuukäärme ("Boiga irregularis") on käärme, joka kuluu tarhakäärmeiden (Colubridae) heimoon.


title: Ruskopuukäärme

text: Ruskopuukärme on hyvin erottuva, koska sillä on suuri pää, pullistuvat silmät ja pitkä ruskea ruumis. Käärme kasvaa yleensä 1,5-1,8 metriä pitkäksi. Sillä on ruumiissaan ruskeita viivoja, jotka ovat joillain yksilöillä niin värikkäitä, että niitä kutsutaan ”yön tiikereiksi”. Ruskopuukäärmeet ovat tunnettuja kiivaasta luonteestaan ja ne hyökkäävät ihmisten kimppuun, jos ne tuntevat itsensä uhatuiksi. Ne ovat myrkyllisiä, mutta myrkky ei voi tappaa ihmistä. Käärmeen elinikä on 15-20 vuotta.


title: Ruskopuukäärme

text: Rusokopuukäärme löytyy metsistä, sademetsistä ja kallioilta. Se menee yleensä suojaan usein onttoihin puihin, luoliin tai kallionkoloihin. Käärmettä esiintyy paljon Itä- ja Pohjois-Australian rannikkoalueilla Sydneyn tienoilta Länsi-Australian Kimberleysiin.


title: Ruskopuukäärme

text: Ruskopuukäärmenaaras munii 3-11 munaa, jonka jälkeen se jättää munansa. Syntymänsä jälkeen käärmeet ovat noin 30 senttimetrin pituisia.


title: Ruskopuukäärme

text: Ruokavalio koostuu enimmäkseen linnuista, pienistä nisäkkäistä ja munista.


title: Ulmin muotoilukoulu

text: Ulmin muotoilukoulu (, ”Muotoilun korkeakoulu Ulm”) oli Länsi-Saksan Ulmissa vuosina 1950–1968 toiminut teollisen muotoilun korkeakoulu, joka jatkoi Weimarissa 1919–1933 toimineen Bauhausin koulutusperinnettä.


title: Ulmin muotoilukoulu

text: Ulmin muotoilukoulun perustivat 1953 Inge Aicher-Scholl, graafikko Otl Aicher ja monipuolinen kuvataiteilija Max Bill, joka oli opiskellut Bauhausissa. Ulmin koulun opetusmetodi oli hyvin matemaattispainotteinen ja suosi modernistisen tai ”uusfunktionalistisen” pelkistettyjä, geometriaan perustuvia muotoratkaisuja. Koulu korosti myös muotoiluratkaisujen yhteiskunnallista vaikutusta, ja ensimmäisen vuoden perusopinnoista noin neljännes keskittyi sosiologiaan, psykologiaan, politiikkaan, taloustieteeseen ja ergonomiaan.


title: Ulmin muotoilukoulu

text: Ulmin koulun tyylistä hyvänä esimerkkinä pidetään Dieter Ramsin Braun-yhtiölle suunnittelemia tuotteita sekä Otl Aicherin piktogrammikuvioita, joita käytettiin muun muassa Münchenin olympiakisoissa 1972. Koululla oli merkittävä vaikutus monien Länsi-Saksan talousihmettä rakentaneiden yhtiöiden, erityisesti autoja ja muita teknisiä laitteita valmistavien yritysten tuotesuunnitteluun.


title: Etanakiitäjäinen

text: Etanakiitäjäinen ("Cychrus caraboides") on maakiitäjäisten ("Carabidae") heimoon kuuluva kovakuoriaislaji. Aikuinen etanakiitäjäinen on kooltaan 14-19 mm ja se on väriltään musta. Sen peitinsiivet ovat hieman nystyiset ja pää on pidentynyt kärsämäiseksi. Takaruumis on päärynänmuotoinen. Etanakiitäjäinen on aktiivinen yöllä saalistaen kotiloita. Päivisin etanakiitäjäinen oleskelee yleisesti kosteissa humuspitoisissa karikkeisissa paikoissa sammalien, kivien ja maatuneiden kantojen sekä puunrunkojen alla. Esiintyy keväästä syksyyn ollen runsaimmillaan loppukesästä. Etanakiitäjäinen talvehtii toukkana. Esiintyy lähinnä Euroopassa ja on laajasti levinnyt myös Suomeen.


title: Etanakiitäjäinen

text: Etanakiitäjäinen erittää metakryylihappoa allomonina puolustautuessaan ulkopuolisilta hyökkäyksiltä.


title: Etanakiitäjäinen

text: Etanakiitäjäinen saalistaa luonnossa ainakin seuraavia lajeja: espanjansiruetana ("Arion vulgaris"), tylppäetana ("Deroceras invadens"), rantaetana ("Deroceras laeve") ja valepeltoetana ("Deroceras reticulatum").


Tšetšenian seksuaalivähemmistöjen vainot ovat helmikuussa 2017 alkaneita mies- ja naispuolisten homoseksuaalien ja biseksuaalien pidätyksiä, kidutuksia ja joskus myös surmaamisia Tšetšeniassa. Noin 140 on pidätetty, useimpia näistä kidutettu ja ainakin viisi kuollut kidutuksiin 2017-2019. Virallisesti Ramzan Kadyrovin johtama maa on kiistänyt nämä ihmisoikeusrikkomukset, samoin kuin koko seksuaalivähemmistöjen olemassaolonkin. Kadyrovin mukaan mahdolliset homot tappavat näiden omat perheet. Vainojen syy on homoviha, mutta yhtä hyvin myös uskonto. Homoseksuaalisuuteen suhtaudutaan kansan parissa hyvin kielteisesti Tšetšeniassa: homous häpäisee koko suvun. Homoja ja lesboja on paennut vainojen takia maasta. Hallitus koettaa parhaansa mukaan estää nämä paot.


title: Tšetšenian seksuaalivähemmistöjen vainot

text: Vuoden 2017 helmikuussa alkoi Tshetseniasta kantautua tietoja homoseksuaaleina pidettyjen pidätyksistä, kidutuksista ja murhista. Asiasta kertoi mm. Venäjän opposition lehti Novaja gazeta. Tshetsenian ja Venäjän hallitukset kiistivät seksuaalivähemmistöjen vainot. Tshetsenian hallitus sanoi, että maassa ei olisi seksuaalivähemmistöjä. Venäjän opposition mukaan Kadyrov pyrki kitkemään homoseksuaalit pois sulkemalla näitä keskitysleireihin. Venäjän ulkoministeriön tiedottaja Marija Zaharova sanoi kesällä 2017 Ylen toimittajan Erkka Mikkosen jänistävän, kun tämä ei halunnut lähteä aiheeseen liittyvälle juttumatkalle Tshetseniaan. Vuonna 2018 homoseksuaaleja pakeni maasta. Venäjän valtiollinen Rossija 24-kanava kutsui väitteitä Tshetsenian homoseksuaalien vainoista läntiseksi informaatio-operaatioksi. Vuonna 2018-2019 maan viranomaiset pidättivät kymmeniä nais- ja mieshomoseksuaaleja, ja kiduttivat näistä kuoliaaksi ainakin kaksi. Venäjän somessa Vkontaktessa kehotettiin homoseksuaaleja pakenemaan maasta. Tshetshenian hallitus pyrki estämään tämän mm passeja takavarikoimalla.


title: Cold Case Hammarskjöld

text: Cold Case Hammarskjöld on tanskalaisen dokumentaristin Mads Brüggerin elokuva YK:n pääsihteerin Dag Hammarskjöldin kuolemasta. Hammarskjöld kuoli, kun hänen lentokoneensa ammuttiin alas Sambian yllä vuonna 1961.<


title: Cold Case Hammarskjöld

text: Dokumentin mukaan Hammarskjöldin koneen ampui alas belgialais-brittiläinen palkkasoturi Jan van Risseghem. Vuoteen 2019 saakka ei ollut tiedetty, kuka koneen ampui alas, ja van Risseghem oli esittänyt oman koneensa lokitiedot todisteena siitä, että hän ei ollut ollut Katangassa tuohon aikaan. Toinen lentäjä, Roger Bracco, kertoi kuitenkin dokumentin tekijöille, että lokitiedot olivat väärennettyjä. Van Risseghemin tuntenut toinen henkilö, Pierre Coppens, kertoi kuulleensa van Risseghemiltä vuonna 1965, että tämä oli ampunut koneen alas. Van Risseghem myös kuvaili tarkasti, miten se oli tapahtunut ja mitä haasteita siinä oli ollut. Coppensin mukaan van Risseghem ei ollut tiennyt, keitä koneessa oli.


title: Cold Case Hammarskjöld

text: Elokuva "Cold Case Hammarskjöld" esitetään Sundancen elokuvajuhlilla tammikuussa 2019.


title: Ilveslinna

text: Ilveslinna on arkkitehti W. G. Palmqvistin suunnittelema klassistinen kivirakennus Jämsässä.


title: Ilveslinna

text: Ilveslinnan rakennuttajana toimi kenraali Rudolf Walden ja rakennustöistä vastasi tamperelainen rakennusliike Tähtinen & Sola. Linnamainen torniosa ja parvekkeet antavat rakennukselle omintakeisen ilmeen. Ilveslinnan sisäinteriöörin päätilana on suuri tapahtumasali.


title: Ilveslinna

text: Ilveslinnan ilves-reliefin suunnitteli kuvanveistäjä Viktor Jansson.


title: Ilveslinna

text: Ilveslinnan edeltäjä oli punatiilinen paperitehtaan tuotantorakennus, joka oli muutettu seurantaloksi 1930-luvulla. Berndt Blomin suunnittelema tiilirakennus paloi vuonna 1936, ja tilalle päätettiin rakentaa uusi seurantalo. Ilveslinnan rooli Jämsänkosken harrastustoiminnassa on ollut merkittävä. Jatkosodan lopussa se toimi myös sodassa haavoittuneiden hoitopaikkana. Muun muassa Viljam Pylkäs oli sotasairaalan hoidettavana puoli vuotta. UPM myi Ilveslinnan 2015 yksityiselle yritykselle. Syksyllä 2018 rakennus siirtyi huutokaupan myötä soinilaisen yrittäjän omistukseen.


title: Ilveslinna

text: Ilveslinna sijaitsee lounaaseen viettävällä puistomaisella rinteellä välittömästi Jämsänkosken liikekeskustan lounaispuolella. Se kuuluu Jämsänkosken teollisuusympäristöön, jonka Museovirasto on määritellyt valtakunnallisesti merkittäväksi rakennetuksi kulttuuriympäristöksi.


title: Ilveslinna

text: Patalankoski, jonka kautta Kankarisveden ja Koskikeskisen vedet virtaavat Jämsänjokeen ja edelleen Päijänteeseen, sijaitsee Ilveslinnan länsipuolella. Patalankosken keskellä on pieni saari, jonne on kävelysiltayhteys Ilveslinnan edustalta. Saaressa sijaitsee kivinen talvi- ja jatkosodan muistomerkki. UPM:n tehdasalue sijaitsee välittömästi Ilveslinnan lounaispuolella.


title: Ilveslinna

text: Yhdystie 6040 kulkee Ilveslinnan itäpuolitse. Jämsän keskusta sijaitsee kuutisen kilometriä Ilveslinnasta etelään. Etäisyys Ilveslinnasta Himoksen lomakylään on maanteitse noin neljätoista kilometriä. Reitti muodostuu yhdystiestä 6040 ja valtatiestä 9 ja kulkee Jämsän keskustan kautta.


Kiinan kommunistisen puolueen keskuskomitea (中国共产党中央委员会; pinyin: Zhōngguó gòngchǎndǎng zhōngyāng wěiyuánhuì) on Kiinan kommunistisen puolueen keskuselin. Keskuskomitean valitsee Kiinan kommunistisen puolueen edustajien kansalliskongressin (myös puoluekongressi tai puoluekokous) viiden vuoden toimikaudelle. Edellinen puoluekongressi käytiin lokakuussa 2017 ja se oli järjestykseltään 19. puoluekongressi. Samoin nykyinen keskuskomitea on järjestykseltään 19. keskuskomitea kuten myös politbyroo ja sen pysyvä komitea. Puolueen perustuskirjan mukaan puoluekongressin ja sen valitsema keskuskomitea ovat puolueen korkeimmat toimielimet. Keskuskomiteaa, politbyroota ja sen pysyvää komiteaa johtaa puolueen pääsihteeri Xi Jinping.


title: Kiinan kommunistisen puolueen keskuskomitea

text: Puolueen peruskirjan mukaan keskuskomitea toteuttaa puoluekongressin päätöksiä, edustaa kommunistista puoluetta ulospäin ja johtaa koko puolueen työskentelyä. Keskuskomitea valitsee puolueen politbyroon, politbyroon pysyvän komitean ja keskussotilaskomission jäsenet sekä hyväksyy politbyroon pysyvän komitean nimitykset puolueen sihteeristön jäseniksi. Keskuskomitea päättää vuorollaan myös viiden vuoden välein kokoontuvan puoluekongressin edustajien lukumäärän, näiden valintatavan sekä puoluekongressin koollekutsumisesta. Puolueen perustuskirjan mukaan politbyroo ja sen pysyvä komitea ovat keskuskomitean valvonnassa ja ohjauksessa, raportoivat työstään keskuskomitealle sekä toteuttavat toiminnassaan keskuskomitean toimeksiantoja. Keskuskomitea myös ohjeistaa kansan vapautusarmeijan puolueorganisaation työtä. Myös kurinpitokomissio ja puolueen nuorisoliiton keskuskomitea ovat keskuskomitean alaisuudessa.


text: Keskuskomitea kokoontuu vähintään kerran vuodessa täysistuntoon politbyroon koolle kutsumana. Yhden, viisivuotisen toimikauden aikana täysistuntoja on seitsemän ja jokaisella täysistunnolla on oma funktionsa.


text: • Ensimmäinen täysistunto valitsee politbyroon, sen pysyvän komitean sekä puolueen pääsihteeriin


text: • Toinen täysistunto valmistelee nimitysehdotukset sekä valtionhallinnon johtopaikoille että Kiinan kansan neuvoa-antavan poliittisen konferenssin kansalliskomiteaan


text: • Kolmannessa täysistunnossa esitellään uuden johdon poliittiset ja taloudelliset uudistukset


text: • Neljännessä täysistunnossa keskustellaan puoluehallinnon kehittämisestä


text: • Viides täysistunto esittelee seuraavan viisivuotissuunnitelman, joka julkaistaan kokonaisuudessaan seuraavassa kaksoiskokouksessa


text: • Kuudennessa täysistunnossa keskustellaan puolueen ja yhteiskunnan moraalista sekä kulttuurisista uudistuksista


text: • Seitsemäs täysistunto keskustelee politbyroon työraportista ja päättää puoluekongressin ajankohdasta


text: Keskuskomitean jäsenmäärä päätetään puoluekongressissa. Nykyisessä kokoonpanossa on 204 täysjäsentä ja 172 varajäsentä (候补委员; pinyin: Hòubǔ wěiyuán). Varajäsenillä on oikeus ilmaista mielipiteensä, mutta vain täysjäsenillä on äänestysoikeus. Tullakseen valituksi keskuskomitean jäseneksi puolueen jäsenillä on oltava vähintään viiden kokemus puolueen palveluksessa. Vaikka keskuskomitean jäsenyys on ehdoton välttämättömyys puolueuralla etenemiselle, ei tietyn tehtävän tai viran toimittaminen oikeuta automaattisesti keskuskomitean jäsenyyteen.


text: Keskuskomitean jäsenet ovat taustaltaan tyypillisesti maakuntien, puolustusvoimien toiminta-alueiden, paikallis- ja kaupunkitason, rahoitusinstituutioiden, valtionyritysten, yliopistojen ja korkeakoulujen sekä tutkimuskeskusten johtajia. Jokaisesta Kiinan 23 maakunnasta on ainakin kaksi edustajaa keskuskomiteassa, tavallisesti maakunnan puoluesihteeri ja kuvernööri


text: Keskuskomitean jäsenet on valittu vuodesta 1987 lähtien "enemmän ehdokkaita kuin paikkoja" -periaatteella (差额选举; pinyin: Chā'é xuǎnjǔ). Periaatteella on voitu estää nousevan koalition valtaa kasvamasta liian suureksi ja mahdollistaa myös muiden kuin puoluejohtajien tukemien kandidaattien äänestäminen. Uusien jäsenien määrä ja jäsenien vaihtuvuus keskuskomiteassa on ollut korkea. Vuodesta 1982 lähtien uusien jäsenten osuus on tavallisesti yltänyt yli 60%.Nykyisen 19. keskuskomitean jäsenten keskimääräinen ikä on 57 vuotta. Naisia jäsenistä on 30 ja vähemmistökansoihin lukeutuvia jäseniä on 38. Jäsenien koulutusaste on korkea. 98.1%:lla jäsenistä on yliopistotason koulutus.


text: Huolimatta peruskirjan säädöksistä, Kiinan poliittisen järjestelmän valta sijaitsee politbyroossa ja sen pysyvässä komiteassa. Pysyvä komitea ohjaa käytännössä Kiinan politiikkaa ja tekee kaikki tärkeimmät päätökset ml. puoluekongressin ja keskuskomitean jäsenistön nimittämisen . Pysyvä komitea tekee nimityspäätökset keskuskomitean jäsenistä muutamaa kuukautta ennen puoluekongressia, jolloin mukana päätöksenteossa on mm. eläköityneitä puoluejohtajia, nk. puolueen vanhimmat. "Ehdotukset" lähetetään sitten puoluekongressin delegaateille hyväksymistä varten. Yksityiskohtainen päätöksentekoprosessi on säilynyt tuntemattomana. Käytännössä keskuskomitean ja sitä ylempien tasojen nimitysketju on siis seuraava: politbyroo ja sen pysyvä komitea valitsevat uuden keskuskomitean, politbyroon ja pysyvän komitean jäsenet. Puoluekongressi hyväksyy valinnat ja uusi keskuskomitea hyväksyy vuorollaan politbyroon, joka hyväksyy pysyvän komitean. Lopulta pysyvä komitea äänestää pääsihteerin. Keskuskomitea on aina hyväksynyt ehdotukset politbyroon jäseniksi.


title: Josef Kořenár

text: Josef Kořenár (s. 31. tammikuuta 1998 Pelhřimov, Tšekki) on tšekkiläinen jääkiekkomaalivahti, joka pelaa NHL-joukkue San Jose Sharksin organisaatiossa. Hän pelannee lähinnä AHL-joukkue San Jose Barracudassa.


title: Josef Kořenár

text: Kořenár on TJ Humpolecin kasvatti. Hän siirtyi juniorina sittemmin HC Dukla Jihlavaan. Kaudella 2013–2014 Kořenárilla oli eniten nollapelejä (8) Tšekin C-nuorten sarjassa. Lincoln Stars varasi hänet 43. pelaajana USHL:n varaustilaisuudessa 2016. Kořenár siirtyi joukkueeseen kaudeksi 2016–2017 ja torjui 32 runkosarjaottelussa kaksi nollapeliä.


title: Josef Kořenár

text: Heinäkuussa 2017 Kořenár teki kolmivuotisen tulokassopimuksen San Jose Sharksin kanssa. Pian tämän jälkeen seura lainasi hänet kaudeksi 2017–2018 kasvattajaseuransa Dukla Jihlavan joukkueeseen, joka nousi edellisenä keväänä Extraligaan. Samassa kuussa Jihlava lainasi Kořenárin kuitenkin edelleen sarjatasoa alemmas 1. česká hokejová ligassa pelaavan HC Benátky nad Jizeroun joukkueeseen, kun hän jäi Jihlavassa aluksi kolmosmaalivahdiksi Lars Voldenille ja Jakub Škarekille. Kořenár pelasi 1. ligassa 22 runkosarjaottelua torjuen 18 voittoa ja yhden nollapelin.


title: Josef Kořenár

text: Tammikuussa 2018 Kořenár nousi Jihlavan kokoonpanoon. Hän teki Extraliga-debyyttinsä 19. tammikuuta 2018 HC Sparta Prahaa vastaan. Kořenár vaihdettiin joukkueensa maalille Lars Voldenin tilalle noin ottelun puolivälissä ajassa 28.24, kun Sparta siirtyi ottelussa 0–4-johtoon. Kořenár torjui ottelussa 12 kertaa, eikä päästänyt maaliakaan. Sparta voitti ottelun lopulta kuitenkin lukemin 2–4. Ensimmäisen Extraliga-ottelunsa aloittavana maalivahtina hän pelasi 23. tammikuuta 2018 vieraissa HC Litvínovia vastaan. Kořenár torjui Jihlavan 1–3-voittoon päättyneessä ottelussa 26 kertaa. Ensimmäisen nollapelinsä hän torjui 2. helmikuuta 2018 HC Kometa Brnoa vastaan, kun Kořenár torjui Jihlavan 2–0-voittoon päättyneessä ottelussa 32 kertaa. Loppukaudella hän jakoi varsin tasaisesti torjuntavastuuta sekä Lars Voldenin että Jakub Škarekin kanssa. Kořenár pelasi Jihlavassa kauden aikana kaikkiaan yhdeksän runkosarja, neljä playout- ja yhdeksän karsintasarjan ottelua.


title: Josef Kořenár

text: Syksyn 2018 harjoitusleirin päätteeksi San Jose Sharks lähetti Kořenárin AHL-joukkue San Jose Barracudan vahvuuteen.


title: Josef Kořenár

text: Kořenár pelasi alle 20-vuotiaiden MM-kilpailuissa vuonna 2016. Valmennus valitsi hänet Tšekin turnauksen yhdeksi kolmesta parhaasta pelaajasta. Kořenár valittiin myös Suomea vastaan pelatun puolivälieräottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2016, jolloin Kořenár toimi Tšekin selkeänä ykkösmaalivahtina ja aloitti jokaisen ottelun. Valmennus valitsi hänet joukkueensa turnauksen yhdeksi kolmesta parhaasta pelaajasta. Kořenár valittiin myös sekä Kanadaa että Slovakiaa vastaan pelatun alkulohkon ottelun päätteeksi Tšekin ottelun parhaaksi pelaajaksi.


title: Josef Kořenár

text: Kořenár pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän jakoi Tšekin torjuntavastuun Adam Brizgalan kanssa. Kořenár pelasi myös alle 19-vuotiaiden World Junior A Challengessa vuonna 2015, jolloin hän jakoi Tšekin torjuntavastuun Dominik Grohin kanssa. Kořenár edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin hän voitti hopeaa. Yhteensä Kořenár on pelannut 13 nuorten ja 34 poikien maaottelua.


title: Dieudonné Gnammankou

text: Dieudonné Gnammankou (s. 1963) on beniniläinen historioitsija ja kääntäjä.


title: Dieudonné Gnammankou

text: Gnammankou syntyi vuonna 1963 Beninissä. Hän opiskeli entisessä Neuvostoliitossa, ja hänelle myönnettiin loppututkinto Patrice Lumumban yliopistosta Moskovassa.


title: Dieudonné Gnammankou

text: Gnammankoun työ on keskittynyt Afrikan tutkimuksiin ja Afrikan diasporan historiaan.


title: Dieudonné Gnammankou

text: Vuonna 1996 hän julkaisi merkittävän elämäkerran venäläisestä sotilasjohtajasta Abram Petrovich Gannibalista. Venäjänkielinen käännös julkaistiin vuonna 1999, samaan aikaan kuin kirjailija Alexander Pushkinin, Gannibalin suuren pojanpojan syntymästä oli kulunut kaksisataa vuotta. Gnammankoun tutkimus yhdessä Hugh Barnesin kanssa vahvisti lopullisesti, että Gannibal on syntynyt Keski-Afrikassa sijaitsevan Logone-Birnin alueella, joka on nykyään Kamerunissa sijaitsevan Tšadjärven lähellä.


title: Belzebubs

text: Belzebubs on JP Ahosen verkossa vuodesta 2016 julkaistava sarjakuva black metal -henkisestä perheestä ja perheen ympärillä pyörivistä hahmoista. Sarjakuvaa seuraa ympäri maailmaa neljännesmiljoona ihmistä.


title: Belzebubs

text: Sarjakuvahahmot esiintyvät myös musiikkivideossa "Blackened Call". Single "Blackened Call" on julkaistu myös muun muassa Spotifyssa. Musiikkivideo on tehty yhteistyössä Pyjama Filmsin kanssa. Belzebubs-yhtyeen debyyttilevy "Pantheon of the Nightside Gods" julkaistaan 26. huhtikuuta 2019.


title: Belzebubs

text: Sarjakuvasta julkaistaan kirja Yhdysvalloissa maaliskuun 5. päivä. Kirjasta on tehty käännökset kahdeksalle eri kielelle.


title: Belzebubs

text: Sarjakuvat ovat olleet esillä myös muun muassa Tuska-festivaalin ja Helsingin sarjakuvafestivaalien yhteisnäyttelyssä.


title: Cape Willoughbyn majakka

text: Cape Willoughbyn majakka on majakka Kangaroo Islandin saarella Etelä-Australian osavaltiossa Australiassa. Se sijaitsee Kangaroo Islandin itäkärjessä Dudleyn niemimaalla. Majakka valmistui vuonna 1852, ja se on Etelä-Australian vanhin majakka. Majakan rakentaminen kesti yli kaksi vuotta. Se on rakennettu graniitista ja kalkkikivestä, jota saatiin rakennuspaikalta. Cape Willoughbyn majakka on 20,5 metriä korkea, ja sen seinät ovat 1,4 metriä paksut alhaalta ja 0,86 metriä ylhäältä.


title: Sakari Sirkkanen

text: Sakari Sirkkanen on suomalainen toimittaja. Hän on toiminut Yle Puheen Politiikkaradiossa toimittajana ja tuottajana. Sirkkanen siirtyi Yle TV1:n A-studion toimittajaksi vuoden 2018 lokakuussa.


title: Olli Seuri

text: Olli Seuri on suomalainen toimittaja. Hän toimi Yleisradion Yle Radio 1:n Ykkösaamun juontajana vuosina 2012–2018.Seuri aloitti Yle TV1:n A-studio: Talk -ohjelman juontajana vuoden 2019 tammikuussa.


title: Olli Seuri

text: Seuri voitti Bonnierin Suuren Journalistipalkinnon "Vuoden Journalisti 2017"


title: Auli Piiparinen

text: Auli Piiparinen on leppävirtalainen poliitikko. Vuosina 2018–2019 hän toimii Keskustan Opiskelijaliiton (KOL) puheenjohtajana. Leppävirran kunnanvaltuutettu hän on ollut vuoden 2017 kuntavaaleista lähtien. Aiemmin Piiparinen on toiminut Suomen Lukiolaisten Liiton 1. varapuheenjohtajana vuonna 2016.


title: Auli Piiparinen

text: Piiparinen on myös Keskustan puoluehallituksen jäsen.


title: Auli Piiparinen

text: Auli Piiparinen opiskelee liiketalouden tradenomiksi Haaga-Helia ammattikorkeakoulussa. Ylioppilaaksi hän valmistui 2015 Leppävirran lukiosta.


title: Semikonservatiivinen malli

text: Semikonservatiivinen malli kuvaa mekanismia, jolla DNA replikoituu eli kahdentuu kaikissa tunnetuissa soluissa. Se saa nimensä siitä, että tämä transkriptiomekanismi oli yksi kolmesta alun perin ehdotetusta mallista  DNA:n replikaatioon:Watsonin ja Crickin selvitettyä DNA: n rakenteen vuonna 1953 viittasi siihen, että jokainen kaksoiskierteen juoste toimi mallina uuden juosteen synteesille. Kuitenkin ei ollut mitään keinoa tietää, miten äskettäin syntetisoidut säikeet voisivat yhdistää templaattisäikeisiin muodostamaan kaksi kaksoiskierteistä DNA - molekyyliä. Semikonservatiivinen malli tuntui kaikkein järkevimmältä, koska se mahdollisti jokaisen uuden juosteen  pysyvän liittyneenä templaattijuosteeseensa. Nikolai Koltsov kannatti semikonservatiivista mallia, jota tuki myös Meselson-Stahlin kokeilu  ja muut kokeet, jotka mahdollistivat vanhojen ja uusien säikeiden jakautumisen autoradiografisen visualisoinnin replikoiduissa kromosomeissa.


title: Semikonservatiivinen malli

text: Kokeelliset todisteet vahvistivat, että kyseessä oli semikonservatiivisen mallin mukainen muodostuminen Ensimmäisessä replikaatiossa syntyy kaksi DNA-ketjua, joitka molemmat sisältävät yhden alkuperäisen juosteen ja yhden uuden juosteen. Toisen replikaation seurauksena syntyy neljä DNA-ketjua, joista kahdessa on edelleen yksi alkuperäinen juoste ja yksi uusi juoste. Kahdessa ketjussa on kuitenkin yksi ensimmäisessä replikaatiossa syntynyt juoste ja yksi toisessa replikaatiossa syntynyt juoste.


title: Kari Heimonen

text: Kari Heimonen tarkoittaa seuraavia


title: S&P/ASX 50

text: S&P/ASX 50 on Australian merkittävin suurten yritysten osakeindeksi. Se kuvaa Australian arvopaperipörssin (ASX) 50 markkina-arvoltaan suurimman ja vaihdetuimman osakeyhtiön osakkeiden arvon muutoksia. Osakeindeksiä ylläpitää Standard & Poor's yhdessä Australian arvopaperipörssin kanssa. Mukana on osakkeiden yhteenlasketulta arvoltaan eli markkina-arvoiltaan vähintään noin 5 miljardin Australian dollarin (AUD) arvoisia yrityksiä. Maaliskuussa 2017 indeksissä edustetut osakkeet (yritykset) edustivat noin 62 prosenttia Australian osakemarkkinoiden markkina-arvosta.


title: S&P/ASX 50

text: S&P/ASX 50 -osakeindeksissä olivat mukana seuraavien yhtiöiden osakkeet 1. tammikuuta 2019.


title: Alison Peek

text: Alison Louise Peek (s. 12. lokakuuta 1969 Adelaide, Australia) on australialainen maahockeypelaaja. Hän voitti Australian maajoukkueen pelaajana olympiakultaa Sydneyssä 2000 ja kuului joukkueeseen myös Barcelonan olympialaisissa 1992, kun Australia sijoittui viidenneksi. Hän voitti maailmanmestaruuden Dublinissa 1994 ja Utrechtissa 1998.


title: Claire Mitchell-Taverner

text: Claire Mitchell-Taverner (s. 17. kesäkuuta 1970 Melbourne, Australia) on australialainen maahockeypelaaja. Hän voitti Australian maajoukkueen pelaajana olympiakultaa Sydneyssä 2000 ja maailmanmestaruuden Utrechtissa 1998. Hän oli myös kolme kertaa voittamassa Champions Trophyn sekä kultaa Kansainyhteisön kisoissa 1998.


title: Transcription (biology)

text: Transkriptio on geeniekspression  ensimmäinen vaihe, jossa RNA-polymeraasientsyymi kopioi tietyn DNA- segmentin RNA:ksi. DNA ja RNA ovat molemmat nukleiinihappoja, jotka rakentuvat nukleotideista ja niiden emäspareista. Transkiptiossa DNA-sekvenssu luetaan polymeraasientsyymillä, jonka seurauksena syntyy komplementaarinen RNA-juoste.


title: Transcription (biology)

text: Transkription eteneminen vaiheittain:DNA:sta RNA:ksi transkriptoitua molekyyliä kutsutaan transkiptioyksiköksi eli esiaste-RNA:ksi ja se koodaa aina vähintään yhtä geeniä. . Jos geeni koodaa proteiinia, tuotosta kutsutaan lähetti-RNA:ksi. Lähetti RNA toimii templaattina proteiinisynteesille translaatiossa. RNA auttaa syntetisoimaan, säätelemään ja prosessoimaan proteiineja ja sen vuoksi sillä on keskeinen rooli solun toiminnoissa. Virusopissa transkriptiolla viitataan myös lähetti-RNA:n syntymiseen RNA-molekyylistä (RNA-Replikaatio).


title: Transcription (biology)

text: Virusopissa transkriptiolla voidaan viitata myös lähetti-RNA:n syntymiseen RNA-molekyylistä.


title: Transcription (biology)

text: Proteiinia koodaava DNA-transkriptioyksikkö voi sisältää sekä "koodaavan sekvenssin" , joka muunnetaan proteiiniiksi, että "säätelysekvenssejä", jotka ohjaavat ja säätelevät kyseisen proteiinin synteesiä.


title: Transcription (biology)

text: Toisin kuin DNA:n replikaatiossa, transkriptiossa syntyy RNA-komplementti. Komplementissa nukleotidi tymiini (T) on korvattu urasiilillä (U).


title: Transcription (biology)

text: Vain yksi DNA:n kahdesta säikeestä toimii mallina transkriptiossa. DNA: n ei koodaava-juoste luetaan RNA-polymeraasilla 3'-päästä 5'-päähän transkription aikana (3 '→ 5'). Komplementaarinen RNA luodaan samaan aikaan vastakkaiseen suuntaan, 5 '- 3' -suunnassa. . Tämä suuntaus johtuu siitä, että RNA-polymeraasi voi lisätä vain nukleotideja kasvavan lähetti-RNA:n  3'-päähän. Koska koonti tapahtuu vain 3'→ 5'-DNA-juosteen suunnassa, siinä ei tarvita Okazakifragmentteja, kuten DNA replikaatiossa. Samoin se poistaa tarpeen RNA-alukkeelle, jota myös tarvitaan DNA replikaatiossa.


title: Transcription (biology)

text: Transkriptio on jaettu "aloitukseen" , "promoottorin poistumiseen" , "venymiseen" ja "lopettamiseen" .


title: Transcription (biology)

text: Transkriptio alkaa RNA-polymeraasin sitoutumisesta yhdessä yhden tai useamman transkriptiotekijän kanssa tiettyyn DNA-sekvenssiin eli promoottoriin. .


title: Transcription (biology)

text: RNA-polymeraasi, jota avustaa yksi tai useampi transkriptiotekijä, avaa sitten noin 14 emäsparia DNA: ta muodostaakseen RNA-polymeraasipromoottorin "avoimen kompleksin". "Avoin kompleksi" promoottorin DNA on osittain purettu ja yksijuosteinen. Altistettua, yksisäikeistä DNA: ta kutsutaan transkriptiokuplaksi.


title: Transcription (biology)

text: RNA-polymeraasi, jota avustaa yksi tai useampi  transkriptiotekijä, valitsee sitten transkription aloituspaikan transkriptiokuplassa, sitoutuu aloitus-nukleotiditrifosfaattin, joka on komplementaarinen transkription aloituskohdan sekvenssin kanssa ja katalysoi sidoksen muodostumista, jolloin saadaan esiaste-RNA.


title: Transcription (biology)

text: Transkription aloitusta säätelevät lisäproteiinit, jotka tunnetaan aktivaattoreina ja repressoreina , ja joissakin tapauksissa niihin liittyvät koaktivaattorit tai korepressorit , jotka moduloivat transkription aloituskompleksin muodostumista ja toimintaa.


title: Transcription (biology)

text: Kun ensimmäinen sidos syntetisoidaan, RNA-polymeraasin on poistuttava promoottorista. Tänä aikana vapautetaan usein RNA-transkriptiota ja tuottaa typistettyjä transkripteja. . Tätä tapahtuu kunnes syntetisoidaan RNA-tuote, jonka kynnyspituus on noin 10 nukleotidia, jolloin promoottorista poistuminen tapahtuu ja muodostuu transkription pidentymiskompleksi.


title: Transcription (biology)

text: RNA-synteesissä käytetään templaattina yhtä DNA-juostetta, "templaattisäikeä" (tai ei-koodaavaa säikettä). Kun transkriptio etenee, RNA-polymeraasi kulkee templaattijuostetta pitkin ja käyttää emäsparin komplementaarisuutta DNA-templaatin kanssa RNA-kopion luomiseksi.


title: Transcription (biology)

text: Laajentuminen sisältää myös oikolukumekanismin, joka voi korvata väärin asennetut emäkset. Eukaryooteissa tämä voi tapahtua lyhyillä tauoilla transkription aikana, jotka sallivat sopivien RNA-muokkaustekijöiden sitoutumisen. Nämä tauot voivat olla luontaisia RNA-polymeraasin tai kromatiinirakenteen vuoksi.


title: Transcription (biology)

text: Transkription lopettaminen eukaryooteissa on vähemmän ymmärretty kuin bakteereissa, mutta siihen liittyy uuden transkription pilkkominen, jota seuraa adeniinien templaatista riippumaton lisäys uudessa 3'-päässään.


title: Transcription (biology)

text:
Transkription estäjinä voidaan käyttää antibiotteeina esimerkiksi antibakteerisia aineita. Eräs esimerkki tällaisesta antibakteerisesta aineesta on rifampisiini , joka estää bakteerien DNA: n transkription mRNA: ksi.
Joillakin viruksilla (kuten HIV: llä , aidsin aiheuttajalla) on kyky transkriboida RNA: ta DNA: han. HIV: llä on RNA-genomi, joka "transkriptoidaan" DNA: han. Tuloksena saatu DNA voidaan yhdistää isäntäsolun DNA-genomiin. Pääentsyymiä, joka vastaa DNA: n synteesistä RNA-templaatista, kutsutaan käänteiskopioijaentsyymiksi .


title: Nikki Hudson

text: Nicole Elaine "Nikki" Hudson (o.s. Mott, s. 6. heinäkuuta 1976 Rockhampton, Queensland, Australia) on australialainen maahockeypelaaja, pelipaikaltaan hyökkääjä. Hän voitti Australian maajoukkueen pelaajana olympiakultaa Sydneyssä 2000 ja kuului olympiajoukkueeseen myös Ateenassa 2004 ja Pekingissä 2008, joissa molemmissa Australia sijoittui viidenneksi. Sydneyn olympialaisissa hän teki kuusi maalia ja oli turnauksen paras maalintekijä. Hän voitti maailmanmestaruuden Utrechtissa 1998. Hän voitti Kansainyhteisön kisoissa kultaa vuosina 1998 ja 2006 sekä kuului Champions Trophyn voittajajoukkueeseen vuosina 1995, 1997 ja 1999.


title: Nikki Hudson

text: Hudson pelasi vuonna 2009 päättyneellä maajoukkueurallaan Australian maajoukkueessa 303 ottelua ja teki niissä 99 maalia. Hänet nimettiin Australian maahockeyn kunniagalleriaan (Hockey Australia Hall of Fame) vuonna 2015.


title: Rachel Imison

text: Rachel Anne Imison (s. 16. joulukuuta 1978 Palmerston North, Manawatu-Wanganui, Uusi-Seelanti) on australialainen maahockeypelaaja, pelipaikaltaan maalivahti. Hän voitti Australian maajoukkueen ykkösmaalivahtina olympiakultaa Sydneyssä 2000 ja kuului olympiajoukkueeseen myös Ateenassa 2004 ja Pekingissä 2008, joissa molemmissa Australia sijoittui viidenneksi. Hän voitti Kansainyhteisön kisoissa kultaa kahdesti ja kuului kolme kertaa Champions Trophyn voittajajoukkueeseen.


title: José María Morelos

text: José María Morelos y Pavón (1765–1815) oli meksikolainen roomalais-katolinen pappi, joka komensi joukkoja Meksikon itsenäisyyssodassa kapinallisten puolella. Hänen kuvansa on ollut 50 peson setelissä 1997 lähtien.


title: Lizzie Armanto

text: Elizabeth Marika Armanto (s. 26. tammikuuta 1993 Ventura County, Yhdysvallat) on ammattilaisrullalautailija, jolla on Yhdysvaltain ja Suomen kaksoiskansalaisuus. Hänen isänsä on suomalainen.


title: Lizzie Armanto

text: Armanto kasvoi Santa Monicassa, Kaliforniassa. Hän aloitti lautailun 14-vuotiaana vuonna 2007 nuoremman veljensä kanssa.


title: Lizzie Armanto

text: Vuosina 2010–2012 hän voitti rullalautailun kokonaismaailmancupin. Vuonna 2013 Armanto voitti kultaa ensimmäisessä naisten rullalautailun park-tapahtumassa X Gamesissä Barcelonassa.


title: Lizzie Armanto

text: Tammikuussa 2019 uutisoitiin Armannon liittyneen Suomen rullalautajoukkueeseen ja tavoittelevan paikkaa vuoden 2020 olympialaisiin, missä laji on ensimmäistä kertaa mukana olympialaisten kilpailuohjelmassa.


title: Lizzie Armanto

text: Armanto on pelattavissa oleva hahmo videopeleissä "Tony Hawk's Shred Session" ja "Tony Hawk’s Pro Skater 5".


title: Kate Allen (maahockeypelaaja)

text: Kate Ruth "Katie" Allen (s. 28. helmikuuta 1974 Adelaide, Australia) on australialainen maahockeypelaaja. Hän voitti Australian maajoukkueen pelaajana olympiakultaa Sydneyssä 2000 ja kuului joukkueeseen myös Ateenan olympialaisissa 2004, kun Australia sijoittui viidenneksi. Hän voitti maailmanmestaruuden Dublinissa 1994 ja Utrechtissa 1998. Champions Trophyn voittajajoukkueeseen hän kuului vuosina 1995, 1997 ja 2003.


title: Oona Räisänen

text: Oona Räisänen on suomalainen signaalihakkeri ja ohjelmoija. Räisänen on tullut tunnetuksi radiosignaalien tutkimiseen liittyvistä harrastusprojekteistaan: hän on muun muassa purkanut ensimmäisenä ensimmäisenä maailmassa autojen navigaattoreissa käytetyn salauksen, selvittänyt poliisihelikopterin lentoreitin Youtube-videon ääniraidalle tallennetusta gps-datasta ja dekoodannut HSL:n bussipysäkkinäyttöjä ohjaavan radiosignaalin ja rakentanut sen pohjalta oman pysäkkinäytön. Räisänen on tutkinut myös radiolähettimien tunnistamista kohinasalvan aliäänien perusteella ja paljastanut mahdollisen tietosuojauhan S-Pankin käyttämässä kävijäanalytiikassa, minkä jälkeen pankki luopui palvelun käytöstä. Osa Räisäsen projekteista on saanut laajaa huomiota kansainvälisestikin ja hän on ollut puhujana Euroopan suurimmassa hakkerialan konferenssissa CCC:ssä Saksassa.


title: Oona Räisänen

text: Oona Räisäsen mukaan hänen hakkeroinnillaan ei ole mitään suurempaa päämäärää, hänestä on vain mielenkiintoista, että yhteiskunnasta löytyy heikkoja kohtia, joiden kautta voi löytää uusia jännittäviä asioita. Räisänen työskentelee C++-ohjelmoijana yksityisellä sektorilla.


title: Kate Slatter

text: Kate Elizabeth Slatter (myöh. Allen, s. 10. marraskuuta 1971 Adelaide, Australia) on australialainen soutaja, joka voitti olympiakultaa ja maailmanmestaruuden perämiehettömässä kaksikossa.


title: Kate Slatter

text: Slatter osallistui ensimmäisiin MM-kilpailuihinsa vuonna 1991 perämiehettömässä nelosessa ja kahdeksikossa. Barcelonan olympialaisissa 1992 hän sijoittui perämiehettömässä nelosessa kuudenneksi ja MM-kilpailuissa 1994 hän saavutti pronssia. MM-kilpailuissa 1995 hän voitti Megan Stillin kanssa kultaa perämiehettömässä kaksikossa, ja seuraavana vuonna Atlantassa he voittivat olympiakultaa. Vuonna 1999 Slatter saavutti Rachael Taylorin parina MM-pronssia, ja Sydneyn olympialaisissa 2000 he saavuttivat olympiahopeaa. Slatter lopetti kilpauransa vuonna 2000.


title: Purje ja moottori

text: Purje ja moottori oli vuosina 1954–1974 ilmestynyt suomalainen aikakauslehti. Lehti ilmestyi kerran kuussa ja se oli Suomen purjehtijaliiton, Suomen moottoriveneliiton, Suomen navigaatioliiton, Suomen urheilusukeltajain liiton ja Vesihiihtoliiton virallinen äänenkannattaja. Sitä kustansi Sanoma.


title: Saroilta

text: Saroilta (vuosina 1955–1972 Hankkijan saroilta) oli vuosina 1955–1993 ilmestynyt keskusosuusliike Hankkijan (vuodesta 1990 Hankkija-Maatalous) asiakaslehti. Lehti ilmestyi 8 kertaa vuodessa.


title: Megan Still

text: Megan Still (myöh. Marcks, s. 19. lokakuuta 1972 Queanbeyan, Uusi Etelä-Wales, Australia) on australialainen soutaja, joka voitti olympiakultaa ja maailmanmestaruuden perämiehettömässä kaksikossa.


title: Megan Still

text: Still kilpaili Barcelonan olympialaisissa 1992 Australian perämiehettömässä nelosessa, joka sijoittui kuudenneksi MM-kilpailuissa 1994 joukkue saavutti pronssia. MM-kilpailuissa 1995 Still voitti Kate Slatterin kanssa kultaa perämiehettömässä kaksikossa, ja seuraavana vuonna Atlantassa he voittivat olympiakultaa.


title: Kimmo Tuuri

text: Kimmo Tuuri (s. 15. elokuuta 1965) on suomalainen kuoronjohtaja, säveltäjä ja muusikko. Hänen osaamisaluettaan ovat musiikinopettajan, kuoronjohtajan ja pianisti-muusikon monipuoliset tehtävät: erilaisten soitinkokoonpanojen ja kuorojen harjoittaminen ja johtaminen sekä säveltäminen ja sovittaminen. Hän myös opettaa pianonsoittoa (vapaa säestys ja klassinen) ja toimii laulajana (tenori), pianistina ja kitaristina.


title: Kimmo Tuuri

text: Kimmo Tuuri on toiminut Jyväskylän yliopiston musiikkikasvatuksen vs. lehtorina ja tuntiopettajana (pianon vapaa säestys, orkesterinjohto, vokaali- ja orkesterimusiikin sovitus ja sivusoitinorkesterin johtaminen) sekä opettajainkoulutuslaitoksen vs. yliassistenttina. Samoin hän on toiminut perusopetuksen ja kansalaisopistojen (mm. Joutsa, Karstula, Kouvola) musiikin opettajana (laulu, pianonsoitto, bändisoitto ja teatteri-ilmaisu).


title: Kimmo Tuuri

text: Lisäksi hän on toiminut teatterimuusikkona (koulutus, musiikin johto ja sovitukset) mm. Kouvolan teatterissa, Jyväskylän kaupunginteatterissa, Jyväskylän Työväen Teatterissa sekä Kirjurinluodon kesäteatterissa.


title: Kimmo Tuuri

text: Tuuri on johtanut Mieskuoro Metsoja 2004–2017, Lauluyhtye KaruSointia 2005–2007, Lauluyhtye Lux Auribusta v. 2010 lähtien ja Jyväskylän oopperakuoroa v. 2017 lähtien sekä Mieskuoro Sirkkoja v. 2018 lähtien.


title: Kimmo Tuuri

text: Tuuri on toiminut keikka- ja studiomuusikkona, säveltäjänä ja sovittajana erilaisissa rockin, kansanmusiikin ja klassisen musiikin projekteissa ja levyillä. Näitä ovat esimerkiksi Folk-yhtye Kolmastoista Kuu, rock-yhtyeet Wanha Laine (rock SM-finaalissa 1983) ja Jussi Hakulisen Kinsky ja vanhan musiikin yhtye Vox Minima.


title: Kimmo Tuuri

text: Tuuri on ollut myös musiikkiteknologiaa ja laulua yhdistävän Hubi-kvartetin jäsen v. 2015 lähtien Hubi-kvartetti yhdistelee erilaisia musiikkityylejä ja teknologiaa pyrkien löytämään musiikin uusia horisontteja mieskvartetin ja musahanskan avulla. Muut jäsenet ovat Jukka Louhivuori, Esa Viirret ja Sampo Hankama.


title: Kimmo Tuuri

text: Tuuri on koulutukseltaan filosofian maisteri, pääaineena musiikkikasvatus (1996). Lisäksi hän on suorittanut kuoronjohtaja-muusikon tutkinnon Jyväskylän ammattikorkeakoulussa (2011). Tutkintoon liittyen hän oli vuoden Rennesissä Ranskassa vaihto-oppilaana opettajanaan Régine Theodoresco. Muita opettajia ovat olleet Rita Varonen (kuoronjohto), Riikka Strandman ja Seppo Ruohonen (laulu). Karjaan Vanhan musiikin kurssilla hän opiskeli Veikko Kiiverin johdolla. Lisäksi hän on suorittanut mehiläistarhaajan ammattitutkinnon Pohjoisen Keski-Suomen oppimiskeskuksessa. Hänen harrastuksiaan ovat mehiläistarhaus, purjehdus, lukeminen ja musiikki (mm. kanteleen ja kaksirivisen haitarin soitto).


title: Nassaun piirikunta (Florida)

text: Nassaun piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 82 721 vuonna 2017 ja sen pinta-ala on 1 880 neliökilometriä. Piirikunnan hallintokeskus Fernandina Beach on myös sen suurin kaupunki.


title: Nassaun piirikunta (Florida)

text: Piirikunnan asukkaista 87,5 prosenttia on valkoisia, 6,22 prosenttia mustia ja 3,79 prosenttia latinalaisamerikkalaisia. 3,93 prosenttia puhuu muita kieliä kuin englantia. 98,8 prosenttia asukkaista on Yhdysvaltain kansalaisia. Piirikunnan väestön keski-ikä on 44,6 vuotta.


title: Bradfordin piirikunta

text: Bradfordin piirikunta () on kahden yhdysvaltalaisen piirikunnan nimi:


title: Bradfordin piirikunta (Florida)

text: Bradfordin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 27 038 vuonna 2017 ja sen pinta-ala on 777 neliökilometriä. Piirikunnan hallintokeskus Starke on myös sen suurin kaupunki.


title: Bradfordin piirikunta (Florida)

text: Piirikunnan asukkaista 74,8 prosenttia on valkoisia, 19,3 prosenttia mustia ja 3,8 prosenttia latinalaisamerikkalaisia. 3,28 prosenttia puhuu muita kieliä kuin englantia. 98,9 prosenttia asukkaista on Yhdysvaltain kansalaisia. Piirikunnan väestön keski-ikä on 41 vuotta.


title: Lismore

text: Lismore on kaupunki Australiassa, Uuden Etelä-Walesin osavaltiossa. Kaupungissa oli 27 570 asukasta vuoden 2016 väestönlaskennassa, ja se sijaitsee osavaltion koilliosassa. Lismoren kylä perustettiin vuonna 1856, ja siitä tuli kaupunki vuonna 1946. Kaupungissa valmistetaan esimerkiksi voita, vaatteita ja sahateollisuuden tuotteita. Kaupungin asukkaista noin 18 prosenttia on alle 14-vuotiaita, ja noin 19 prosenttia on yli 65-vuotiaita.


title: Lithgow

text: Lithgow on kaupunki Australiassa, Uuden Etelä-Walesin osavaltiossa. Kaupungissa oli 11 532 asukasta vuoden 2016 väestönlaskennassa, ja se sijaitsee 145 kilometriä Sydneystä luoteeseen. Lithgow perustettiin vuonna 1824, ja siitä tuli kaupunki vuonna 1945. Kaupungissa valmistetaan esimerkiksi rautaa, kuparia ja tekstiilejä. Kaupungin asukkaista noin 17 prosenttia on alle 14-vuotiaita, ja noin 24 prosenttia on yli 65-vuotiaita.


title: Maitland

text: Maitland on kaupunki Australiassa, Uuden Etelä-Walesin osavaltiossa. Kaupungissa oli 78 019 asukasta vuoden 2016 väestönlaskennassa, ja se sijaitsee Sydneystä pohjoiseen. Kaupungin asukkaista noin 22 prosenttia on alle 14-vuotiaita, ja noin 15 prosenttia on yli 65-vuotiaita. Noin 14 prosenttia sen asukkaista on syntynyt Australian ulkopuolella, kuten Yhdistyneessä kuningaskunnassa ja Uudessa-Seelannissa.


title: Muswellbrook

text: Muswellbrook on kaupunki Australiassa, Uuden Etelä-Walesin osavaltiossa. Kaupungissa oli 10 405 asukasta vuoden 2016 väestönlaskennassa, ja se sijaitsee 120 kilometriä Newcastlesta luoteeseen. Muswellbrook perustettiin vuonna 1827, ja siitä tuli kaupunki vuonna 1833. Kaupungissa louhitaan hiiltä ja siellä valmistetaan esimerkiksi renkaita ja sementtiä. Kaupungin asukkaista noin 23 prosenttia on alle 14-vuotiaita, ja noin 13 prosenttia on yli 65-vuotiaita.


title: Sophia Lillis

text: Sophia Lillis (s. 13. helmikuuta 2002 New York) on yhdysvaltalainen näyttelijä. Hän on parhaiten tunnettu Beverly Marshin roolista kauhuelokuvassa "Se (2017)".


title: Sophia Lillis

text: Hän on myös näytellyt minisarjassa "Sharp Objects".


title: Mustanmeren hauta

text: Mustanmeren hauta (The Odessa sea, 2018) on Clive Cusslerin jännitysromaani. Kirjan suomensi Irmeli Ruuska vuonna 2018.


title: Mustanmeren hauta

text: Tarina alkaa ensimmäisen maailmansodan loppusuoralla Bosporin salmessa jossa venäläinen hävittäjä taistelee turkkilaisia vastaan lopulta tuhoutuen.


title: Mustanmeren hauta

text: Siitä hypätään 1950-luvulle kun neuvostoliittolainen Tupolev Tu-4 pommittaja ydinase kyydissään tuhoutuu myrskyssä Mustamerellä.


title: Mustanmeren hauta

text: Tarinan roistot löytävät koneen hylyn ja nostavat ydinaseen joka onkin kunnostuskelpoinen.


title: Mustanmeren hauta

text: Pitt ja Giordino ovat menossa tutkimusaluksella etsimään kadonnutta Ottomaanien laivaston purjesotalaivaa kun he saavat hätäkutsun; he tulevat eräälle rahtilaivalle josta korjaavat talteen yhden pahasti loukkaantuneen miehen; kaikki muut ovat kuolleita ja yllättävä räjähdys upottaa haaksirikkoisen.


title: Mustanmeren hauta

text: Huomiota herättää voimakas rikkivedyn haju haaksirikkopaikalla.


title: Mustanmeren hauta

text: Pittin tukialus kaapataan ja miehistö vangitaan; alusta aiotaan käyttää hinaamaan ammusproomu Sevastopolin ulkopuolelle missä se olisi räjäytetty rikkivetykeskittymässä jolloin purkautuva myrkkykaasu olisi peittänyt koko kaupungin; Pitt onnistuu pääsemään kauko-ohjaukseen kytketylle alukselle helikopterilla ja estää joukkotuhon.


title: Mustanmeren hauta

text: Tästä alkaa huikea seikkailu pitkin maailmaa ja se huipentuu Baltimoren sataman suulla jossa Pitt onnistuu estämään viime hetkellä kadonneesta pommikoneesta nostetun ydinaseen räjähdyksen rikkivetykeskittymässä - mistä olisi seurannut valtava joukkotuho.


title: Mustanmeren hauta

text: Lopuksi hanketta käynnissä pitänyt ukrainalainen liikemies onnistuu mutkikkaan juonen avulla surmaamaan Venäjän presidentin jonka käskystä oli ammuttu alas matkustajakone jossa liikemiehen perhe oli - liikemies itsekin kuolee ilmasta-pintaan -ohjuksen räjähtäessä; hän puristaa kuollessaan kädessään sulanutta jäännettä kasterististä joka oli hänen vaimonsa kaulassa tämän kuollessa.


title: Mustanmeren hauta

text: Tarinalle antaa maustetta hitaasti kehittyvä mutta kirjan päättäviin häihin huipentuva romanssi bulgarialaisen poliisin ja Europolin etsivä Ana Belovan välillä.


title: Urheilupuiston koulu (Mikkeli)

text: Urheilupuiston koulu on Mikkelin keskustan liepeillä Nuijamiehen kaupunginosassa sijaitseva peruskoulun yläkoulu. Se sijaitsee Mikkelin urheilupuiston länsipuolella. Yli 400 oppilaan ja 50 opettajan koulu toimii Mikkelin kaupungin eteläisen alueen yläkouluna.


title: Urheilupuiston koulu (Mikkeli)

text: Urheilupuiston koulu aloitti syyskuussa 1879 Mikkelin Yksityisenä Suomalaisena Tyttökouluna, jossa oppilaita oli 16. Vuonna 1926 koulu siirtyi valtiolle ja sai nimen Mikkelin Tyttökoulu.


title: Urheilupuiston koulu (Mikkeli)

text: Talvisodan pommituksissa tyttökoulun puinen, torin laidalla sijainnut rakennus tuhoutui tammikuussa 1940. Vuonna 1949 koulu muuttui 9-luokkaiseksi Mikkelin Tyttölyseoksi, jolloin siihen asti yksityisinä toimineet jatkoluokat otettiin valtion omistukseen. Nykyiset koulurakennukset ovat 1950-luvun alusta. Kun koulu täytti 75 vuotta 1953, perustettiin Mikkelin tyttölyseon seniorit -yhdistys yhdyssiteeksi koulun entisten ja nykyisten oppilaiden ja opettajien välille.


title: Urheilupuiston koulu (Mikkeli)

text: Syksyllä 1972 otettiin ensi kertaa myös poikaoppilaita, ja koulusta tuli pariksi vuodeksi Mikkelin Yhteislyseo. Vuonna 1974 peruskouluun siirtymisen myötä yhteislyseosta tuli kaksi oppilaitosta, Mikkelin Urheilupuiston yläaste ja Urheilupuiston lukio. Vuonna 1995 koulu muuttui yläasteeksi, ja vuonna 1999 sen nimeksi tuli Mikkelin Urheilupuiston koulu.


title: Urheilupuiston koulu (Mikkeli)

text: 2010-luvun lopulla Urheilupuiston koulun toiminta siirtyi parakkikouluun Marskin aukion pysäköintipaikalle koulurakennuksen sisäilmaongelmien vuoksi tehtävän ison remontin takia. Toisaalta kaavailtiin koulun lakkauttamista ja purkamista.


title: Australianisojalka

text: Australianisojalka ("Megapodius reinwardt") on pieni isojalkojen ("Megapodius") sukuun kuuluva lintu.


title: Australianisojalka

text: Australianisojalat ovat kanan näköisiä lintuja, joilla on pieni pää ja isot jalat. Ne kasvavat 35–47 senttimetrin pituisiksi. Urosten paino voi olla jopa 850–1200 grammaa ja naaraan paino voi olla 560–1200 grammaa.


title: Australianisojalka

text: Australianisojalka elää pääasiassa metsissä ja metsäalueilla, sademetsissä ja soilla. Sitä nähdään lähinnä matalilla alueilla, mutta joskus se on nähtävissä jopa 1 500–1 900 metrin korkeudessa.


title: Australianisojalka

text: Australianisojalkoja elää Indonesiassa, Flippiineillä, Uuden-Guinean eteläosissa ja Pohjois-Australiassa.


title: Australianisojalka

text: Australianisojalan pesä on yleensä tehty sademetsän kasveista se on yleensä pari metriä leveä. Uros ja naaras jakavat pesän ja huolehtivat munista. Naaras munii 6–12 kerman valkoista tai ruskeaa munaa 45 senttimetrin syvyyteen. Nuoret poikaset rikkovat munansa jaloillaan ja pääsevät yleensä maan päälle kahdessa tai kolmessa päivässä. Ne syntyvät täysin itsenäisinä, ja pystyvät lentämään hyvin lyhyitä matkoja. Vanhemmat jättävät pesänsä ja poikasensa huomiotta.


title: Australianisojalka

text: Australianisojalka syö pääasiassa siemeniä, hedelmiä, marjoja, juuria ja kukkien versoja. Se syö myös etanoita, hyönteisiä ja niiden toukkia.


title: Australianisojalka

text: Australianisojalka pysyy pääosin maassa, mutta se voi nousta ilmaan, jos se on uhattuna. Se ei kuitenkaan kykene lentämään pitkiä matkoja.


title: Metra (ruuvitehdas)

text: Metra Oy oli vuosina 1939–1963 toiminut metallialan yritys. Yritys perustettiin Helsingissä. Aluksi se toimi metallinjalostuksessa sekä koneiden ja tarvikkeiden kaupassa. Myöhemmin siitä kehittyi Suomen johtava ruuvitehdas. Sotien aikana Metra teki tuotteita myös puolustusvoimille.


title: Metra (ruuvitehdas)

text: 1960-luvun alussa yhtiö päätyi Fiskarsin omistukseen. Vanha Metra fuusioitiin Fiskarsiin 1963.


title: Metra (ruuvitehdas)

text: Fiskars otti Metra-nimen uudelleen käyttöön vuonna 1987, kun se hankki nostokoneyhtiön nimeltä Bronto Skylift ja nimesi sen Metraksi. Muutaman vuoden päästä tämä Metra nimettiin jälleen Bronto Skyliftiksi. Metra-nimi puolestaan annettiin Lohjan ja Wärtsilän fuusiossa vuonna 1990 syntyneelle uudelle yhtiölle, Metra Oy:lle, josta vuonna 2000 tuli Wärtsilä.


title: Lohikäärme (Clive Cusslerin romaani)

text: Lohikäärme () on Clive Cusslerin Dirk Pitt -sarjaan kuuluva seikkailuromaani vuodelta 1990.


title: Lohikäärme (Clive Cusslerin romaani)

text: Vuonna 1945 yhdysvaltalaiseen B-29 Superfortress -pommikoneeseen kutsumanimeltään "Denningsin demonit" lastataan Shemyan saarella Alaskassa ydinpommi, jonka koodinimi on "Äidin Henkäys". Koneen ohjaaja majuri Dennings miehistöineen saa käskyn pudottaa ase Osakaan Japanissa. Kone kuitenkin saa moottorivian kesken lennon ja joutuu lentämään alempana kuin suunniteltiin, jolloin muuan japanilainen Mitsubishi A6M Reisen -hävittäjä ampuu sen alas. Koneen hylky katoaa vuosikymmeniksi.


title: Lohikäärme (Clive Cusslerin romaani)

text: Vuonna 1993 japanilainen rahtialus "Divine Star" hylätään Tyynellä valtamerellä. Norjalainen alus "Narvik" huomaa sen ja yrittää pelastusta, mutta sen merimiehet alkavat kuolla japanilaislaivalla ja lopulta japanilaisalus täysin varoituksetta räjähtää.


title: Lohikäärme (Clive Cusslerin romaani)

text: Dirk Pitt ja hänen miehistönsä ovat räjähdyskohdan alapuolella viiden kilometrin syvyydessä salaisella tutkimusasemalla, joka vaurioituu pahasti ja se on hylättävä. Asiaa mutkistaa se, että juuri hetkeä ennen he pelastivat viime hetkellä brittiläisen pienoissukellusveneen miehistön, joka joutui myös ydinrajähdyksen paineiskun riepottelemaksi. Tilaa pelastusaluksissa ei ole kaikille, joten Pitt ja brittimiehistön vanhapoikajäsen pakkautuvat syvänmeren kaivuriin ja pääsevät viime hetkellä sortuman alta. He ajavat merenalaisen vuoren huipulle, josta heidät pelastetaan osin toisen pienoissukellusveneen ja lopulta sukeltajien avulla.


title: Lohikäärme (Clive Cusslerin romaani)

text: Japanilaisen rahtialuksen räjähdyksen syyksi paljastuu ydinase. Lopulta selviää myös, että japanilaisten liikemiesten salainen ryhmittymä on kätkenyt Yhdysvaltoihin rahdattavien Murmoto-urheiluautojen koneistoon pienikokoisia ydinräjähteitä, joiden elektromagneettiset pulssit voisivat rampauttaa Yhdysvallat. Nimellä "Kaiten-projekti" (, "kiertokulku") tunnettua ryhmää johtaa liikemies Hideki Suma kakkosmiehenään Ichiro Tsuboi.


title: Lohikäärme (Clive Cusslerin romaani)

text: Dirk Pitt liittyy amiraali James Sandeckerin pyynnöstä CIA:n tiimiin, joka pyrkii estämään japanilaisten suunnitelmat. Eräs tärkeä johtolanka on vanha maalaus, joka esittää Kaiten-projektin päämajasaarta ja joka on viimeksi nähty Japanin suurlähetystössä Berliinissä vuonna 1945. Maalaus löytyy lopulta Saksasta erään natsi-Saksan aikaisen salaisen lentohallin yhteydestä, jolloin selviää, että Kaiten-projektin johdon salainen piilopaikka on Soseki-nimisellä saarella. Hallissa on myös nelisenkymmentä Messerschmitt Me 262 -hävittäjää, joista Pitt saa kokoelmaansa yhden.


title: Lohikäärme (Clive Cusslerin romaani)

text: Yhdysvaltain edustajainhuoneen jäsen Loren Smith, joka tunnetaan japanilaisten liiketalouden kasvua haittaavan asetuksen ajajana, kidnapataan Yhdysvalloissa kilpa-ajojen aikana Tsuboin määräyksestä ja kuljetetaan Soseki-saarelle. Pitt ja Giordino hyökkäävät hämäyksenä saarelle häiveliidokeilla, samalla kun kolme muuta agenttia saapuvat virallisen sisäänpääsyn kautta japanilaisen näköisiksi ehostettuina. Kaikki joutuvat vangeiksi ja Suma määrää samuraimiekkaa käyttävän salamurhaaja-apurinsa Kamatorin tappamaan nämä. Pitt voittaa tämän lopulta, ja vangit ja Smith pakenevat saarelta kallistusroottorikoneella. Lisäksi he onnistuvat kaappaamaan Suman ja tämän sihteerin vangeikseen.


title: Lohikäärme (Clive Cusslerin romaani)

text: Suman jouduttua amerikkalaisten käsiin Tsuboi ottaa komennon ja vaatii Yhdysvaltain presidenttiä tiukkasanaisesti luovuttamaan Havaijin ja Kalifornian osavaltiot Japanin hallintaan, luopumaan japanilaisten tuotteiden tuontitulleista sekä sallimaan Japanin valita salassa useita Yhdysvaltain tärkeimpiä ministereitä. Presidentti kieltäytyy, eivätkä amerikkalaiset myönny, vaikka Tsuboi määrää varoituksena erään agenttinsa räjäyttämään Murmoto-autoon kätketyn ydinpommin Kalliovuorten syrjäisessä kolkassa.


title: Lohikäärme (Clive Cusslerin romaani)

text: Amerikkalaiset keksivät lopulta suunnitelman, jossa Pitt pudotetaan lentokoneesta mereen isomman ja kehittyneemmän syvämerenkaivurin kyydissä. Kaivurilla hän käy hakemassa "Denningsin demonit" -pommikoneesta ydinpommin, jonka räjäyttää Soseki-saaren lähellä. Syntynyt järistys ja tsunami saavat saaren uppoamaan veden alle ja Kaiten-projekti on tuhottu. Myös ydinaseilla varustetut Murmoto-autot löydetään ennen pitkää kaikki. Pittin oletetaan kuolleen aikaansaamassaan ydinräjähdyksessä.


title: Lohikäärme (Clive Cusslerin romaani)

text: Sumaa kuulustellaan Yhdysvalloissa ankarasti, minkä jälkeen hänet lopulta surmataan myrkyttämällä. Lopulta selviää että Pitt on hengissä, kun hän ajaa syvänmerenkaivurillaan Marcussaaren hiekkarannalle ja kiipeää nääntyneenä ulos.


title: Lassenin piirikunta

text: Lassenin piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 34 895 vuonna 2010 ja sen pinta-ala on 1 880 neliökilometriä. Piirikunnan hallintokeskus Susanville on myös sen suurin kaupunki.


title: Lassenin piirikunta

text: Piirikunnan asukkaista 66,1 prosenttia on valkoisia, 18,4 prosenttia latinalaisamerikkalaisia ja 8,79 prosenttia mustia. 17,1 prosenttia puhuu muita kieliä kuin englantia. 95,5 prosenttia asukkaista on Yhdysvaltain kansalaisia. Piirikunnan väestön keski-ikä on 36,4 vuotta.


title: San Luis Obispon piirikunta

text: San Luis Obispon piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 269 637 vuonna 2010 ja sen pinta-ala on 9 370 neliökilometriä. Piirikunnan hallintokeskus San Luis Obispo on myös sen suurin kaupunki.


title: San Luis Obispon piirikunta

text: Piirikunnan asukkaista 69,2 prosenttia on valkoisia, 22,3 prosenttia latinalaisamerikkalaisia ja 3,7 prosenttia aasialaisia. 17,8 prosenttia puhuu muita kieliä kuin englantia. 95,5 prosenttia asukkaista on Yhdysvaltain kansalaisia. Piirikunnan väestön keski-ikä on 38,8 vuotta.


title: Sulo Aro

text: Sulo Arvo Aro (4. toukokuuta 1904 Dresden – 23. toukokuuta 1998 Helsinki) oli suomalainen viulisti ja konserttimestari.


title: Sulo Aro

text: Sulo Aron vanhemmat olivat muusikko Toivo Johannes (Jussi) Aro ja Johanna Huuhka. Hänen ensimmäinen puolisonsa 1922–1936 oli Jenni Vasiljeff ja toinen 1939–1953 Liisa Linnea Järvinen. Aro kävi Leipzigin konservatorion 1921–1922 ja Viipurin musiikkiopiston 1929. Leipzigin Gewandhaus-orkesterissa hän soitti Arthur Nikischin johdolla, Viipurissa hänen opettajanaan oli Boris Sirpo. Aro oli Viipurin Musiikin Ystäväin seuran orkesterin 1. ja 2. konserttimestari 1923–1936, soittaen muun muassa Jean Sibeliuksen johdolla. Radio-orkesterin 1. viulun soittaja hän oli 1937–1945, Helsingin kaupunginorkesterin jäsen 1942–1953, Göteborgin sinfoniaorkesterin 2. konserttimestari 1946–1947 ja Radion sinfoniaorkesterin 1. konserttimestari 1953–1963. Ensikonserttinsa Aro piti Viipurissa jo 1915, Oskar Merikanto toimi konsertissa pianistina. Nürnbergin sinfoniaorkesterin 2. konserttimestarina hän soitti vielä 1963–1972.


title: Great Ocean Road

text: Great Ocean Road on 243 kilometriä pitkä tie Australian etärannikolla Victorian osavaltiossa, joka kulkee Torquayn kaupungista Allansfordiin.


title: Great Ocean Road

text:
Great Ocean Road rakennettiin vuosina 1919 – 1932 ensimmäisestä maailmansodasta palanneiden sotilaiden työllistämisprojektina.
Nykyään tie on matkailijoiden suosima, jonka varrella on lukuisia nähtävyyksiä sekä yöpymis- ja ruokailupaikkoja. Nähtävyyksistä tunnetuin on The Twelve Apostles eli merestä esiin työntyvät kalkkikivipaadet, joita kutsutaan kahdeksitoista apostoliksi. Osa Great Ocean Roadia kulkee pitkin Shipwreck Coasta, joka on saanut nimensä lukuisista haaksirikoista. Tien varrella on useita surffaukseen soveltuvia rantoja, joista tunnetuin on Bells Beach.


title: Nina Arbore

text: Tamara Nina Arbore (8. lokakuuta 1889 Bukarest – 7. maaliskuuta 1942 Bukarest) oli romanialainen taidemaalari. Hänet tunnetaan muraaleistaan. Hän oli Henri Matissen oppilas.